title: Jukka Salo

text: Heather Dalton, Jukka Salo, Pekka Niemelä ja Simo Örmä julkaisivat kesäkuussa 2018 "Parergon"-julkaisusarjassa artikkelin, jossa ratkaistiin tunnettu lintutieteellinen ja kulttuurihistoriallinen arvoitus. 1240-luvulla laaditussa keisari Fredrik II hohenstaufilaisen haukkametsästystä käsitelevässä käsikirjoituksessa on neljä kuvaa valkoisesta kakadusta. On tiedetty, että lintu oli diplomaattinen, ristiretkiin liittynyt lahja Egyptin (Babylonian) aijubidi-sulttaanilta al Malik Muhammad al-Kamililta (Meleddin) Pyhän saksalais-roomalaisen keisarikunnan hallitsijalle Fredrikille. Lahja oli osa Jerusalemin hallinnasta käytyä vuoropuhelua. Tutkijaryhmä selvitti Suomen Rooman instituutissa (Villa Lante) Vatikaanin kirjaston alkuperäiskäsikirjoituksen avulla kakadun lajimäärityksen. Lintu on todennäköisimmin kultatöyhtökakadun Uudesta Guineasta ja Australian pohjoispuolen lähisaarilta kotoisin oleva alalaji "Cacatua galerita triton", Temmink 1849. Linnussa on piirteitä jotka sopivat myös kolmeen celebesinkakadun alalajiin ("Cacatua sulphurea sulphurea", Gmelin 1788; "Cacatua sulphurea abbotti", Oberholser 1917; "Cacatua sulphurea parvula", Bonaparte 1850). Kakadu oli tullut kiinalaisten ja arabien kauppareittien myötä Lähi-Itään ja kuljetettiin sieltä edelleen Sisiliaan Fredrikin hoviin, osaksi keisarin lintukokoelmaa.


title: Jukka Salo

text: Wallacen linjan itäpuolen varhaisista kulttuuryhteyksistä Europpaan on aiemmin ollut kauppaan liityviä viitteitä vain Maustesaarille (Molukit), mutta ilman tarkempia lähtöpaikkatietoja. Kakadua käsittelevä julkaisu on yksiselitteinen osoitus siitä. että keskiaikainen kauppareitti yhdisti Australaasian ja Euroopan. Koska erityisesti länsimaisessa kirjallisuudessa painottuu Australian löytyminen englantilaisten ja hollantilaisten tutkimusmatkailijoiden toimin, sai "Parergon-"julkaisu heti maailmanlaajuisen huomion.


title: TransAVIAexport Airlines

text: TransAVIAexport Airlines on valtio-omisteinen valkovenäläinen rahtilentoyhtiö. Sen kotikenttä on Minskin kansallinen lentoasema.


title: TransAVIAexport Airlines

text: Yhtiön nykykalustoon kuuluu 13 Iljušin Il-76TD rahtikonetta, joista viisi on aktiivikäytössä, yksi lentokunnossa, muttei käytössä, ja loput seitsemän varastoituna Minskin kansallisella lentokentällä. Yhtiö lentää Il-76-koneillaan eripuolille maailmaa. TransAVIAexportilla on myös omat huoltotilat Il-76-koneita varten Minskin lentokentällä. Yhtiön koneita on mahdollista nähdä ympäri maailmaa eri tehtävissä.


title: TransAVIAexport Airlines

text: Yhtiön tavoitteena on modernisoida lähivuosina olemassa oleva laivastonsa vastaamaan ICAO:n vaatimuksia. TransAVIAexport aikoo kunnostaa seitsemän säilytyksessä olevaa Il-76-kuljetuskonetta ja hankkia laivastoon uusia koneita. Myös yhtiön huoltopuolta on tarkoitus laajentaa, jolloin se voisi huoltaa myös muiden lentoyhtiöiden kalustoa.


title: José Moratón

text: José Moratón Taeño (s. 14. heinäkuuta 1979 Santander, Kantabria, Espanja) on espanjalainen jalkapalloilija. Hän edustaa tällä hetkellä espanjalaista Salamancaa ja on pelipaikaltaan keskuspuolustaja.


title: José Moratón

text: Moratón on Racing Santanderin kasvatti. Hän teki ensiesiintymisensä edustusjoukkueessa 13. joulukuuta 1998 kotiottelussa Tenerifeä vastaan. Ensiesiintymisestään eteenpäin Moratón on edustanut koko ammattilaisuransa ajan Racingia. Kaudella 2001–2002 hän teki ratkaisevan maalin ottelussa Atlético Madridia vastaan, ja täten Racing varmisti nousunsa maan pääsarjaan seuraavaksi kaudeksi.


title: José Moratón

text: Myöhemmin urallaan hän on kuulunut joukkueen kapteenistoon muiden kokeneiden pelaajien kuten Pedro Munitisin ja Pablo Pinillosin kanssa. Kaudella 2006–2007 Moratón ei juuri pelannut, johtuen muutamista loukkaantumisistaan. Seuraavalla kaudella 2007–2008 hän pelasi 18 ottelua. Tuolloin Racing sijoittui lopulta kuudenneksi varmistaen ensimmäistä kertaa historiassaan paikan Uefa-cupin karsintoihin.


title: Hiljainen amerikkalainen

text: Hiljainen amerikkalainen on brittiläisen kirjailija Graham Greenen romaani vuodelta 1955. Romaanin tapahtumat sijoittuvat Vietnamiin, hetkeä ennen Ranskan siirtomaavallan päättymistä.


title: Hiljainen amerikkalainen

text: Kirjan nimi viittaa idealistiseen Alden Pyleen, joka Vietnamissa ollessaan ystävystyy brittiläisen toimittajan Thomas Fowlerin kanssa. Ystävysten ja Fowlerin vietnamilaisen rakastajattaren välille syntyy kuitenkin kolmiodraama. Pylen idealismi johtaa myös kyseenalaisiin poliittisiin toimiin. Fowler sanoo Pylestä: ”En ole ikinä tuntenut ketään, jolla olisi parempia syitä aiheuttamiinsa ongelmiin”. Pylen toiminta herättää laajempia kysymyksiä kolonialismin ja sodan moraalista. Teos enteilee amerikkalaisten toimia Vietnamissa seuraavien vuosikymmenten aikana.


title: Hiljainen amerikkalainen

text: Romaanin pohjalta on tehty elokuva kahdesti. Ensimmäinen elokuvaversio valmistui vuonna 1958, ja sen on ohjannut Joseph L. Mankiewicz. Phillip Noycen ohjaama toinen versio valmistui vuonna 2002.


title: Pastellimaalaus

text: Pastellimaalaus, tavallisesti vain pastelli on pastelliliiduin toteutettu maalaus tai piirustus, taiteilijan tavoitteesta riippuen.


title: Pastellimaalaus

text: Pastelliliidut sisältävät pigmenttiä sekä kipsiä tai valkoista liitua, joissa käytetään sideaineena arabikumia.


title: Pastellimaalaus

text: Pastellivärejä on neljänlaisia: pehmeitä pastellivärejä, kovia pastellivärejä, pastellikyniä sekä öljypastellivärejä. Pehmeät pastellivärit koostuvat lähes kokonaan pigmentistä. Niiden väri on hohtava, mutta ne ovat hauraita. Pehmeissä pastelliväreissä on pastelliväreistä kaikkein laajin värivalikoima. Kovissa pastelliväreissä on enemmän sideaineita kuin pehmeissä, eivätkä ne siksi murene yhtä helposti. Liidun kova pää voidaan myös teroittaa. Kovat pastellivärit soveltuvat yleensä paremmin pastellipiirustukseen kuin maalaamiseen. Pastellikynät ovat kovuudeltaan kovien ja pehmeiden pastellivärien väliltä. Öljypastellivärien sideaineena on kumin sijaan öljy, joten niitä ei voi käyttää tavallisten pastellivärien kanssa, vaan ne ovat pehmeiden pastellivärien vaihtoehto. Niiden väri voidaan "sulattaa" tärpätillä tai alkoholilla ja levittää paperille siveltimellä.


title: Pastellimaalaus

text: Pastellimaalaus tehdään yleensä värilliselle pohjalle, sillä pastellivärillä ei pintaa voi kokonaan peittää, ja taustalta pilkistävä valkoinen paperi syö usein värien tehoa. Paperin värin valinta riippuu aiheesta. Paperin pinta on karkea, jotta pigmentti pysyisi siinä kiinni. Pastellitöihin käytetään kahta peruspaperia: "Ingres" ja "Mi-Teintes".


title: Pastellimaalaus

text: Pastelliliituja on saatavilla lukemattomissa eri väreissä. Niitä on kuitenkin usein tarpeen sekoittaa, jotta saadaan haluttu värisävy. Pastellivärejä voidaan sekoittaa hankaamalla työpohjalla, levittämällä toista alemman värin päälle kevyesti, tai viivoittamalla.


title: Pastellimaalaus

text: Pastellivärejä ei voi pyyhkiä pois helposti, vaan virheet korjataan levittämällä lisää väriä päälle. Pastellityön vaarana onkin värien liiallinen sekoittuminen. Pastelliliidut myös murtuvat helposti, tai tahrivat työtilan ja taiteilijan kädet.


title: Pastellimaalaus

text: Pastelliväreillä voi saada aikaan monipuolista jälkeä. Kovan pastellin terävällä kärjellä voi piirtää yksityiskohtia, ja liidun sivulla voi peittää laajoja alueita. Erilaisia vaikutelmia voidaan saada aikaan painamalla liitua kevyemmin tai voimakkaammin, tai vaihtelemalla vetojen suuntaa. Vetoja voidaan tehdä myös päällekkäin, myös erivärisillä liiduilla.


title: Pastellimaalaus

text: Pastellimaalaus voidaan kiinnittää korkealaatuisella fiksatiivilla, mutta pastelliliidun jälki vahingoittuu helposti.


title: Pastellimaalaus

text: Leonardo da Vinci mainitsi pastelliliidut ensimmäisenä, vuonna 1495. Punaliitu on lähellä pastelleja. Punaliidulla tai hiilellä ja valkoisella liidulla sävytetylle pohjalle piirtäminen onkin hyvin lähellä pastellimaalausta.


title: Pastellimaalaus

text: Pastellimaalaus nousi suosioon 1700-luvun kuluessa varsinkin muotokuvamaalauksessa. Usein pastelleja käytettiin guassin kanssa yhdessä. Erityisen tunnettuja pastellimaalauksistaan ovat 1700-luvun taiteilijat Maurice Quentin de La Tour ja Rosalba Carriera. Myös Jean-Baptiste Chardinin pastellimuotokuvat ja asetelmat ovat arvostettuja.


title: Pastellimaalaus

text: Uudemmista taiteilijoista tuottelias Edgar Degas kehitti tekniikkaa. Myös Marc Chagall teki pastellimaalauksia, ja Edvard Munchin kuuluisasta maalauksesta Huuto on myös pastelliversio.


title: Pastellimaalaus

text:
Mary Cassatt taas tutustui pastelleihin impressionistien välityksellä.
Myös Whistler teki paljon pastellimaalauksia vuoden 1880 tienoilla. Hän myös näytti, kuinka vähin vedoin voi saada aikaan sopivan vaikutuksen.


title: Pastellimaalaus

text: Pastelliliituja käyttäviä nykytaiteilijoita ovat muun muassa Fernando Botero, Francesco Clemente ja Wolf Kahn.


title: Jaakko Lehtiö

text: Jaakko Lehtiö (30. lokakuuta 1852 Isokyrö – 31. lokakuuta 1928 Punkalaidun) toimi Satakunnan vanhimman, Punkalaitumen Sarkkilan maalaiskansakoulun opettajana 43 vuotta vuosina 1875–1918 ja toimi samanaikaisesti pitäjän ensimmäisenä postimestarina 1884–1924. Hän hoiti kuntakokouksen vara- ja esimiehen tehtäviä 1878–1882. Jaakko Lehtiö kutsui perustamaan Punkalaitumelle maamiesseuraa 1883, oli mukana perustamassa puhelinyhtiötä 1897 sekä säästöpankkia 1899 toimien sen ensimmäisten hallitusten varajäsenenä. Hän oli 1909 valtiopäivävaalien virkailija ja ensimmäinen kunnankirjaston hoitaja. Samanaikaisesti hän oli aktiivinen ympäristönsä havainnoitsija ja teräväkielinen opastaja, joka kirjoitti ajankuvia sekä suomalaisuutta ja suomen kieltä edistäviä kirjoituksia ainakin Uuteen Suomettareen ja viipurilaiseen Ilmariseen 1876–1909.


title: Jaakko Lehtiö

text: Lehtikirjoituksissaan hän käsittelee yhteiskunnan päivänpolttavia kysymyksiä; kielikysymystä, tyttöjen/naisten kansakouluopetuksen tärkeyttä, Suomen asemaa suuriruhtinaskuntana ja ajan passiivista vastarintaa. Aikakauden kansanliikkeet; raittiusaate ja herännäisliikkeet saavat nekin aktiivin kansanvalistajan liikkeelle.


title: Jaakko Lehtiö

text: Jaakko Lehtiön talonpoikaisten juurien varhaisin merkintä isänsä puolelta on Vähäkyrön Heirin talo vuodelta 1544. Äitinsä puolelta Jaakon juuret voi jäljittää Isokyrön Tuuralan kylän Ala-Tuuran talon Matti Antinpoikaan vuoteen 1546. Isokyrössä Jaakko hakeutui kirjurin oppiin paikalliselle ruotsinkieliselle nimismiehelle. Tuolloin hän joutui ruotsintamaan nimensä ja Jaakko Jaakonpoika Kaitamäestä tuli Jacob Jacobojan Eklund. Hän valmistui kansakoulunopettajaksi Jyväskylän seminaarista vuonna 1875. Muutettuaan Punkalaitumelle hän otti nimekseen Jaakko Lehtiön, alkoi käyttää sitä todistettavasti 1876 ja kuulutti siitä näyttävästi Uudessa Suomettaressa 1880. Lehtiö tulee sukunimenä käyttöön tuolloin todennäköisesti ensi kerran.


title: Jaakko Lehtiö

text: Lehtiö avioitui punkalaitumelaisen Kristiina Amalia Grönlundin (1858–1930 Punkalaidun) kanssa 10.7.1877. Heidän kymmenestä lapsestaan aikuisikään ehtivät jumaluusopin ylioppilas Ilmari (1880–1905), kansakoulunopettaja Viljo Väinö (1881–1961), panimonomistajan puoliso Aino Amalia Pollach, s. Lehtiö (1885–1923), asemapäällikön puoliso Lyyli Laina Aspegren, myöh. Aspara, s. Lehtiö (1888–1959), kunnankirjuri Otto Lieto (1891–1957), nimismies Toivo (1893–1967), farmaseutti Elli Helmi (1895–1984) ja farmaseutti Voitto Jaakko (1900–1969).


title: Jaakko Lehtiö

text: Vuonna 1906 Suomen Senaatti myönsi Lehtiölle 1 000 markan suuruisen vuotuisen eläkkeen.


title: Jaakko Lehtiö

text: Amalia ja Jaakko Lehtiön Rahaston hallituksen puheenjohtaja (2007-) ja Räisäläisten säätiön hallituksen puheenjohtajana 2010-2012 toiminut Jukka-Pekka Lehtiö (1965-) on Jaakko Lehtiön jälkeläinen samoin kuin Maavoimien komentajana 2008-2011 toiminut kenraaliluutnantti Ilkka Aspara (1951-), Opetushallituksen ylitarkastajana toiminut, KTM Hannele Louekoski (1947-) sekä Svenska Handelshögsskolanin strategisen markkinoinnin professori, KTT, TaiT, DI Jaakko Aspara (1981-), jotka kuuluvat myös Forsman-Koskimies-Yrjö-Koskinen -sukuun. Tämän suvun miehiä oli professori, senaattori ja vapaaherra Yrjö-Sakari Yrjö-Koskinen (1830-1903).


title: Jaakko Lehtiö

text: Amalia ja Jaakko Lehtiön Rahasto-niminen yhteisö kokoaa perinne- ja paikallishistoriaa ja mainittuja sanomalehtikirjoituksia. Niistä on julkaissut osia paikallislehti Punkalaitumen Sanomat ja Isonkyrön Kotiseutuyhdistys ry sekä Etelä-Pohjalaiset Juuret ry. Rahasto toimittaa myös omia julkaisuja. Voitto Lehtiön käsikirjoitusaineistoa on talletettuna Suomalaisen Kirjallisuuden Seuran kokoelmissa, ja niiden julkaisusta postuumisti neuvotellaan.


title: Jaakko Lehtiö

text: Mainittu yhteisö luovutti Jaakko Lehtiön elämäntyöstä kertovan muistolaatan Punkalaitumen kunnalle ja se kiinnitettiin Sarkkilan maalaiskansakoulun seinään 2010. Englantilaistaustaiselle mutta Jerusalemissa, Israelissa toimivalle Puutarhahaudan Säätiölle (The Garden Tomb Association) luovutettiin suomalaisten pyhiinvaeltajien käyttöön tinaiset ehtoolliskalkki ja -pateeni Jaakko Lehtiön raamatunhistorian opettajuuden muistoksi 2012. Jaakko Lehtiön syntymän 160-vuotisjuhlavuonna 2012 julkaistiin hänen elämäntyöstään ja kirjoituksistaan toimitettu teos "Jaakko Lehtiön lehtikirjoituksia 1876–1880" (Jaakko Lehtiön Rahaston kannatusyhdistys, 2012.


title: King’s College London

text: King’s College London (KCL) on vuonna 1829 perustettu yliopisto Lontoossa, Englannissa. Yliopiston perusti kuningas Yrjö IV. Kun Lontoon yliopisto vuonna 1836 perustettiin, King’s College ja vuonna 1826 perustettu University College London (UCL) olivat uuden yliopiston perustajacollegeja.


title: King’s College London

text: King's College kuuluu Russell-ryhmään, johon kuuluu suurin osa Yhdistyneen kuningaskunnan parhaista yliopistoista.


title: Pembroke

text: Pembroke voi tarkoittaa muun muassa seuraavia:


title: Pesäpallon miesten Mestaruussarjan kausi 1984

text: Pesäpallon SM-sarja 1984. Alajärven Ankkurit voitti jälleen runkosarjan, mutta tälläkään kertaa rahkeet eivät mestaruuteen riittäneet. Jyväskyläläisjoukkueet ottivat kaksoisvoiton Kirin ja Hongikon voimin. Kirin mestaruus ratkesi joukkueen voitettua neljä ensimmäistä mitalisarjan kamppailuaan muiden pelatessa samalla sopivasti ristiin. Ennen vimeistä kierrosta kaikilla muilla joukkueilla oli vielä mahdollisuus hopeamitaliin. Hongikon selkeä voitto Kiteestä takasi hopeat sille ja samalla varmisti Kiteen jäämisen neljänneksi. Alajärven murskavoitto mestareista ei enää riittänyt kolmatta sijaa korkeammalle.


text: Suomen Cupin voitti Vaasan Maila voitettuaan finaalissa Kouvolan 9-4.


text: Runkosarja


text:
Mitalisarja
Putoamissarja


text: Sarjasta putosivat Siilinjärven Ponnistus, Haminan Palloilijat ja Vimpelin Veto. Tilalle nousivat Ykkössarjan kolme parasta: Kankaanpään Maila, Vaasan Maila ja Nurmon Jymy.


text: Jyväskylän Kiri: Risto Tuominen, Unto Poikolainen, Jari Ahola, Jari Koski, Jyrki Falin, Jouni Mutikainen, Kalevi Luoma, Jari Taipale, Jorma Hirvi, Pekka Huhtala, Juha-Pekka Nieminen, Kari Mähönen. Pelinjohtaja Erkki Korhonen, valmentaja Tapio Rauhamäki.


Suomen Taide- ja Antiikkikauppiaiden Yhdistys on antiikki- ja taidekauppiaiden edunvalvoja ja yhdysside. Yhdistys järjestää tapahtumia, joista merkittävin on messutapahtuma kahdesti vuodessa Helsingin Vanhassa Satamassa. Yhdistykseen kuuluu yli sata alan kauppiasta.


title: Suomen Taide- ja Antiikkikauppiaiden Yhdistys

text: Yhdistyksen puheenjohtaja vuodesta 2007 on imatralainen taidekauppias Jaakko Kekäläinen.


title: Queen’s College

text: Queen’s College voi viitata ainakin seuraaviin oppilaitoksiin:


title: Jasper (nimi)

text: Jasper on miehen etunimi, joka perustuu persian kielen ""aarteenhaltijaa"" tarkoittavaan sanaan "kansbar". Samaa alkuperää ovat myös nimet Caspar, Kasper ja Jesper.


title: Jasper (nimi)

text: Suomessa nimi Jasper oli 1970-luvulle saakka erittäin harvinainen, mutta on viime vuosikymmeninä yleistynyt. Lokakuuhun 2017 mennessä nimi oli annettu noin 2800 henkilölle, joista valtaosa on vuoden 2000 jälkeen syntyneitä.


title: Jasper (nimi)

text: Jasperin nimipäivä on 20. lokakuuta. Nimi on ollut suomenkielisessä kalenterissa vuodesta 2010 lähtien. Suomen ruotsinkieliseen kalenteriin se on päätetty lisätä vuodesta 2020 lähtien samalle päivälle.


title: Jasper

text: Jasper voi tarkoittaa seuraavia:


title: N. E. Tengén

text: Niklas Emanuel Tengén (alkuperäinen sukunimi "Tenkanen"; 19. tammikuuta 1817 Sakkola – 26. maaliskuuta 1878 Koivisto) oli suomalainen kirkkoherra, jolla oli kirjallisia harrastuksia suomen kielellä ja joka myös sävelsi koko joukon yksinlauluja sekä käänsi suomen kielelle saksankielisiä runoja.


title: N. E. Tengén

text: Tengénin vanhemmat olivat Sakkolan lukkari Tuomas Tuomaanpoika Tenkanen ja Maria Simontytär Kitunen, ja Niklas oli vanhempiensa kymmenestä lapsesta nuorimmaisin. Hän kävi Haminan piirikoulua ja Viipurin lukiota päästen ylioppilaaksi 1835. Tenkanen (pappina Tengén) vihittiin papiksi 1839. Hän toimi pappina Sakkolassa, Muolaassa, Lemillä, Uukuniemellä ja Lappeella.


title: N. E. Tengén

text: Tengén oli naimisissa vuodesta 1845 Anna Sofia Blombergin kanssa.


title: N. E. Tengén

text: Tengén sai varapastorin arvon 1849 ja hänet valittiin 1851 Kuolemajärven kappalaiseksi; hän aloitti tässä virassa 1853. Vuonna 1863 hänestä tuli Kuolemajärven kirkkoherra ja vuonna 1875 Koiviston kirkkoherra. Jälkimmäisessä virassa hän aloitti 1877.


title: N. E. Tengén

text: Kirjallisissa harrastuksissaan hän näyttää onnistuneen parhaiten kansan elämää käsittelevien lyhyiden kuvaelmien ja kertomusten kirjoittamisessa; niitä julkaistu Viipurissa ilmestyneessä "Sanan-Lennätin" -lehdessä otsikolla ”Tarinoita I-VII”, marras-joulukuu 1857.


title: N. E. Tengén

text: SKS:n arkistossa on julkaisematon käsikirjoitus 3-näytöksiseen tendenssimäiseen murhenäytelmään ”Suomalaiset”, joka perustui päätapahtuman osalta v. 1837 Sakkolan lahjoitusmaatalonpoikien kahnaukseen hovitilan edustajien ja näitä tukevien viranomaisten kanssa.


title: N. E. Tengén

text: Yksinlaulunsa (kaikki lyyrisiä) pianon säestyksellä hän sävelsi pääasiassa Vänrikki Stoolin tarinoiden ruotsinkielisiin sanoihin.


title: Jasperin piirikunta

text: Jasper piirikunta () voi tarkoittaa seuraavia kahdeksaa Yhdysvaltain piirikuntaa, jotka on nimetty sotasankari William Jasperin mukaan:


title: Numb/Encore

text: Numb/Encore on kappale rock-yhtye Linkin Parkilta ja räppäri Jay-Z:lta. Se on menestynein single heidän yhteiseltä, vuonna 2004 julkaistulta mashup-albumilta Collision Course. Billboardin Hot 100-listalla kappale oli parhaimmillaan sijalla 20.


title: Numb/Encore

text: Numb/Encore on yhdistelmä Jay-Z:n laulusta "Encore" (vuonna 2003 julkaistulta The Black Album-albumilta) ja Linkin Parkin laulusta "Numb" (vuonna 2003 julkaistulta Meteora-albumilta). Tämä versio sisältää Kanye Westin taustalaulun Encorelta. Britannian singlelistalla kappale pitää hallussaan ennätystä "pisimpään top 20:ssä pysynyt kappale, joka ei kertaakaan päässyt top 10:een". Kappale oli parhaimmillaan listan sijalla 14, ja yhteensä 53 viikkoa listalla, joista 13 viikkoa top 20:ssä.


title: Numb/Encore

text: Video kappaleesta oli ehdolla MTV Video Music Awardsissa Viewer's Choice -palkinnon saajaksi vuonna 2005. Numb/Encore voitti Best Rap/Sung Collaboration -palkinnon Grammy Awardseissa vuonna 2006.


title: H. K. Corander

text: Henrik Konstantin Corander (käytti sukunimestään myös muotoa "Korander" tai "Koranteri"; 21. syyskuuta 1814 Mikkeli – 16. tammikuuta 1878 Antrea) oli suomalainen kirkkoherra, opettaja, sanomalehtimies ja suomen kielen tutkija.


title: H. K. Corander

text: Coranderin vanhemmat olivat Mikkelin nimismies, toimitusvouti Karl Fredrik Corander ja Lovisa Charlotta Nass. Axel Gabriel Corander (23. maaliskuuta 1827 Mikkelin pitäjä – 29. syyskuuta 1877 Viipuri) oli suomalainen opettaja, kirjailija ja toimittaja. Axel Gabriel Corander (1827-1877) ja Claes Fredrik Corander (1822-1872), molemmat opettajia ja toimittajia, olivat hänen veljiään. Corander kävi Porvoon lukiota ja pääsi ylioppilaaksi 1833. Corander valmistui filosofian kandidaatiksi ja maisteriksi 1836. Hänet vihittiin papiksi 1837. Myöhemmin Corander valmistui vielä filosofian lisensiaatiksi ja tohtoriksi 1857.


title: H. K. Corander

text: Corander toimi pappina Mikkelissä, Valkjärvellä, Ristiinassa, Tohmajärvellä, Pukkilassa, Juuassa ja Pielisjärvellä. Hän oli Viipurin lukion 2. matematiikan lehtori vuodesta 1843, Käkisalmen ala-alkeiskoulun rehtori vuodesta 1851 ja Viipurin lukion 2. teologian lehtori vuodesta 1852 sekä lukion apulainen 1858–1862. Corander oli myös Helsingin yliopiston suomen kielen dosenttina 1860–1862 sekä toimi sanomalehtimiehenä vuodesta 1856. Viimeksi hän oli Antrean kirkkoherrana vuodesta 1867.


title: H. K. Corander

text: Corander suomensi 1845 J. L. Runebergin "Hirvenhiihtäjät"-runoelman. Samana vuonna hän julkaisi ensimmäisen suomenkielellä kirjoitetun suomen kielen kieliopin kouluja varten "Suomalajnen Kieli-Oppi Kowlujen tarpe'eksi" ja oli mukana perustamassa Viipurin Suomalaisen Kirjallisuuden Seuraa.


title: H. K. Corander

text: Corander oli naimisissa vuodesta 1840 Sofia Ottiliana Ingellin kanssa. Heillä oli 11 lasta.


title: Shadow of the Day

text: Shadow of the Day on kappale Linkin Parkilta. Se on kolmas single yhtyeen kolmannelta, vuonna 2007 julkaistulta studioalbumilta, Minutes to Midnightilta. Single julkaistiin maailmanlaajuisesti 12. marraskuuta 2007. "Shadow of the Day" -kappaleesta on tehty myös musiikkivideo, jonka on ohjannut Linkin Park -yhtyeen Joe Hahn.


title: Shadow of the Day

text: Kappale soi myös vuonna 2008 Pekingin olympialaisissa. Kappaleen musiikkivideo voitti parhaan rock-videon palkinnon vuoden 2008 MTV Video Music Awardsissa ja oli ehdolla parhaasta ohjauksesta.


title: Shadow of the Day

text: Kappaleessa yhtyeen laulaja Chester Bennington soittaa myös kitaraa. Tämä ei ole ensimmäinen kappale, jossa Bennington soittaa kitaraa, sillä "It's Goin' Down" -kappaleessa Bennington soittaa kitaraa Linkin Parkin ja Fort Minorin yhteisissä live-esiintymisissä.


title: Shadow of the Day

text: "Shadow of the Day" debytoi Billboardin Hot 100-listan sijalla 89, ja oli parhaimmillaan sijalla 15. Modern Rock Tracks -listalla kappale oli parhaimmillaan toisena ja myös useilla muilla Billboardin listoilla kärkikymmenikössä. Kappale sai paljon suosiota monessa maassa. Se kipusi top 20:een yli 15 maassa, mm. Australiassa (15.), Kanadassa (12.), Portugalissa (18.), Ranskassa (20.), Ruotsissa (20.), Saksassa (13.), Sveitsissä (11.) ja Uudessa-Seelannissa (13.). Kaikesta huolimatta kappale menestyi Britanniassa varsin huonosti, oltuaan parhaimmillaan sijalla 46.


title: Knjažpogost

text: Knjažpogost (, ) on kylä ja maalaiskunta Komin tasavallan Knjažpogostin piirissä Venäjällä. Se sijaitsee Vym-joen rannalla kahden kilometrin päässä piirikeskuksesta Jemvasta. Vuonna 2002 kylässä oli 195 asukasta.


title: Knjažpogost

text: Knjažpogost on seudun vanhimpia kyliä. Se mainitaan ensimmäisen kerran vuonna 1490. Nimensä perusteella (”ruhtinaan pogosta”) kylän arvellaan olleen komien asuinaluetta vuosina 1451–1502 hallinneiden Vymin ruhtinaiden asuinpaikka. Vuonna 1608 pogostalla mainitaan olleen kaksi kirkkoa. Sitä ympäröineet pienet kylät sulautuivat myöhemmin Knjažpogostiin. Asukkaat harjoittivat maanviljelyä, kalastusta ja metsästystä. 1800-luvulla kylä oli volostin ja vuosina 1939–1941 Železnodorožnyin (nykyisen Knjažpogostin) piirin keskus. Vymin toisella rannalla sijaitsevan Železnodorožnyin taajaman (vuodesta 1985 lähtien Jemvan kaupungin) kasvun myötä Knjažpogost on vähitellen autioitunut. Vuonna 1989 asukkaista 56 % oli komeja ja 35 % venäläisiä.


title: K. Cronstedt

text: Karl Alfred Cronstedt (27. tammikuuta 1860 Helsinki – 10. heinäkuuta 1879 Keuruu) oli suomalainen kääntäjä.


title: Sindor

text: Sindor (komiksi ja venäjäksi Си́ндор) on kaupunkimainen taajama Komin tasavallan Knjažpogostin piirissä Venäjällä. Se sijaitsee Kotlasin ja Vorkutan välisen rautatien varrella 65 kilometriä piirin keskuksesta Jemvasta koilliseen. Asukkaita on 2 800 henkeä (vuonna 2009).


title: Sindor

text: Paikkakunta on syntynyt 1930–1940-lukujen vaihteessa rautatieaseman yhteyteen. Vuonna 1975 se sai kaupunkimaisen taajaman statuksen.


title: Firefox Mobile

text: Firefox Mobile (koodinimi Fennec) on Mozilla Firefox -verkkoselaimen kevytversio matkapuhelimia ja kämmentietokoneita varten.


title: Firefox Mobile

text: Firefox Mobile käyttää samaa Gecko-selainmoottoria kuin Firefox. Sen ominaisuuksiin kuuluvat muun muassa kehittynyt osoiterivi, välilehdet ja tuki lisäosille, kuten suositulle Adblockille. Käyttäjä pystyy myös synkronoimaan tietonsa Firefox Syncin avulla. Selaimen MeeGo Harmattan julkaisuun on myös saatavilla suosittu Adobe Flash-liitännäinen, joka mahdollistaa mm. webvideoiden ja pelejen peluun.


title: Firefox Mobile

text: Selaimen käyttöliittymä on suunniteltu mobiililaitteiden pieniä näyttöjä varten, selaimen painikkeet ja valikot on piilotettu näytöltä tilan säästämiseksi ja kosketusnäyttötekniikan ansiosta myös kursorin käyttö on mahdollista.


title: Firefox Mobile

text: Selaimen koodinimi Fennec tulee aavikkoketusta (Fennec Fox). Aavikkokettu on kooltaan pienempi verrattuna tavalliseen kettuun, kuten myös Fennec on pienempi versio Firefoxista. Firefox for Maemo 5 oli ensimmäinen julkaisu, joka oli käytti Firefoxin nimeä ja logoa.


title: Firefox Mobile

text: Selaimessa on myös tuki Mozillan kehittämälle Firefox Marketplacelle, josta voi ladata web-sovelluksia.


title: Firefox Mobile

text: Firefox Mobile on tällä hetkellä saatavilla ainoastaan Androidille, sen aiemmat versiot tukivat myös Nokian Maemo ja MeeGo Harmattan -käyttöjärjestelmiä.


title: Karl Johan Edelsköld

text: Karl Johan Edelsköld (5. lokakuuta 1831 Turku – 10. tammikuuta 1879 Parainen) oli suomalainen lakimies, valtiopäivämies ja sanomalehtimies. Hän kirjoitti myös runoja ruotsin kielellä.


title: Karl Johan Edelsköld

text: Edelsköldin vanhemmat olivat hovioikeudenneuvos Karl Sacklén, aateloituna vuodesta 1818 Edelsköld ja Kristina Matilda af Stenhof. Hän kävi Turun lukiota ja pääsi ylioppilaaksi 1848. Edelsköld suoritti tuomarin tutkinnon 1855 ja sai varatuomarin arvon 1857. Hän oli Turun hovioikeuden auskultanttina 1855 ja oikeuden ylimääräisenä notaarina samasta vuodesta alkaen. Edelsköldistä tuli senaatin prokuraattorintoimituskunnan kopisti 1861 ja hän oli sitten Turun hovioikeudessa kanslistina vuodesta 1862, kirjaajana vuodesta 1864, ylimääräisenä viskaalina vuodesta 1865 ja viimeksi notaarina 1866–1868. Edelsköld oli mukana aateliston edustajana säätyvaltiopäivillä 1863–1864 ja 1872. Hän omisti Muddaisten kartanon Paraisilla.


title: Karl Johan Edelsköld

text: Edelsköld oli naimisissa vuodesta 1878 Julia Adolfina Ingmanin kanssa.


title: Pekka Salminen (koripallovalmentaja)

text: Pekka Salminen (s. 1. lokakuuta 1963) on suomalainen koripallovalmentaja, joka toimii Suomen naisten maajoukkueen päävalmentajana ja Suomen miesten maajoukkueen apuvalmentajana.


title: Pekka Salminen (koripallovalmentaja)

text: Salminen aloitti valmennusuransa jo vuonna 1978 toimien Vantaan Pussihukkien juniorijoukkueiden valmentajana. Vuonna 1994 hän siirtyi Mäkelänrinteen lukion valmentajaksi ja toimi tehtävissä vuoteen 2001 saakka. Ensimmäistä kertaa Salminen toimi seurajoukkueen valmentajana kaudella Pussihukissa kaudella 1995–1996, jolloin seura pelasi I-divisioonaa. Hän nosti joukkueen kahden kauden jälkeen SM-sarjaan, jossa Salminen toimi joukkueen valmentajana vuoteen 2002 saakka. Vuosina 2001-2014 hän toimi Suomen koripallomaajoukkueen apuvalmentajana.


title: Pekka Salminen (koripallovalmentaja)

text: Salminen siirtyi vuonna 2002 Ruotsiin, jossa hän toimi kolme kautta Solna Vikingsin päävalmentajana. Ensimmäisellä kaudellaan hän voitti Ruotsin mestaruuden. Kaudelle 2005–2006 Salminen palasi Suomeen ja toimi Torpan Poikien päävalmentajana. Kahden kauden jälkeen hän siirtyi takaisin Solnaan, jossa hän voitti toisen Ruotsin mestaruuden vuonna 2008. Salminen valittiin Ruotsissa vuoden 2009 valmentajaksi hänen valmennettuaan Solnaa loppuottelussa. Kesällä 2009 hän teki paluun Suomeen Joensuun Katajaan. Syyskuussa 2010 hänet nimettiin Espoon Hongan päävalmentajaksi yllättäen tehtävästä eronneen Mihailo Pavićevićin tilalle.


title: Pekka Salminen (koripallovalmentaja)

text: Kaudeksi 2011–2012 Salminen siirtyi valmentamaan Espoo Basket Teamin juniorijoukkueita, joista hän siirtyi vuonna 2012 Tapiolan Hongan päävalmentajaksi. Hänen johdollaan Honka nousi kauden päätteeksi takaisin Korisliigaan.


title: Pekka Salminen (koripallovalmentaja)

text: Kaudella 2014–2015 Salminen valmensi Joensuun Katajaa. Hän saavutti joulukuussa 200. runkosarjavoittonsa miesten pääsarjassa, ja samassa ottelussa hän valmensi Korisliigassa 400. runkosarjaottelunsa historian viidentenä valmentajana. Salmisen valmentama Kataja voitti seurahistoriansa ensimmäisen Suomen mestaruuden, ja myös ensimmäisen SM-kultamitalinsa saavuttanut Salminen valittiin Korisliigan vuoden valmentajaksi. Jo ennen pudotuspelejä oli tiedossa, että Salminen lähtee Katajasta kauden päätyttyä. Pian hänen ilmoitettiin siirtyvän Suomen naisten koripallomaajoukkueen päävalmentajaksi. Painavana vaikuttimena paluuseen pääkaupunkiseudulle olivat perhesyyt.


Jääkiekon maailmanmestaruuskilpailut 1947 olivat ensimmäiset lajin maailmanmestaruuskilpailut toisen maailmansodan jälkeen. Kisat pelattiin Tšekkoslovakiassa 15.–23. helmikuuta ja niihin osallistui kahdeksan joukkuetta - joukosta puuttui kuitenkin Kanada. Isäntäjoukkue voitti maailmanmestaruuden ja samassa yhteydessä pelatun Euroopan-mestaruuden, vaikka hävisikin Ruotsille.


title: Henricus Aristippus

text: Henricus Aristippus ("Enericus Aristippus") (k. 1162) oli Catanian arkkidiakoni noin vuodesta 1155, ja myöhemmin Sisilian kuningaskunnan "familiares"-triumviraatin ylin "familiaris" (kansleri) vuodesta 1161 Maione di Barin kuoleman jälkeen.


title: Henricus Aristippus

text: John Julius Norwichin mukaan Aristippus oli nimestään huolimatta alkuperältään normanni. Donald Matthewin mukaan hän oli ammatiltaan ennen kaikkea oppinut, ja tämä seikka sekä hänen nimensä huomioon ottaen on selvää, että hän oli kreikkalainen.


title: Henricus Aristippus

text: Aristippus toimi lähettiläänä Konstantinopolissa vuosina 1158–1160. Tuolloin hän sai keisari Manuel I Komnenokselta kreikankielisen kopion Ptolemaioksen teoksesta "Almagest". Eräs Schola Medica Salernitanan opiskelija teki siitä ensimmäisen latinankielisen käännöksen. Käännös ei kuitenkaan ollut yhtä vaikutusvaltainen kuin Gerard Cremonalaisen myöhemmin tekemä käännös arabian kielestä latinaan. Alkuperäinen käsikirjoitus on todennäköisesti Biblioteca Marcianassa Venetsiassa.


title: Henricus Aristippus

text: Aristippus itse teki ensimmäiset latinankieliset käännökset Platonin dialogeista "Faidon" (1160) ja "Menon", sekä Aristoteleen teoksen "Meteorologia" neljännestä kirjasta. Hän käänsi myös Gregorios Nazianzilaisen teoksia Wilhelm I Sisilialaisen pyynnöstä.


title: Henricus Aristippus

text: Vuonna 1161 Wilhelm nimitti kolme "familiaresta", jotka olivat Aristippus, Sylvester Marsicolainen ja piispa Richard Palmer. Heidän tehtävänään oli korvata salamurhattu Maione. Vuonna 1162 kuningas epäili Aristippusta epälojaalisuudesta ja vangitutti tämän. Aristippus kuoli luultavasti vielä samana vuonna. Sylvester kuoli samoihin aikoihin, ja Matteo d'Ajello ja Ahmed es-Sikeli (caïd Petro) korvasivat hänet ja Aristippuksen "triumviraatissa".


title: Luó Yīxiù

text: Luó Yīxiù () (1889–1910) oli Mao Zedongin ensimmäinen vaimo vuodesta 1907 kuolemaansa saakka vuoteen 1910.


title: Luó Yīxiù

text: Avioliitto oli järjestetty, mutta 14-vuotias Mao oli liian kunnianhimoinen tyytyäkseen maanviljelijän ja perheenisän asemaan. Mao lähti jatkamaan opiskelujaan ja avioliitto purkautui. Puolison nimeä ei kerrottu julkisuuteen vuosikymmeniin ettei hänen perheensä joutuisi häpeään. Mao itse ei koskaan tunnustanut avioliittoa virallisesti.


title: Aldus Manutius

text: Aldus Pius Manutius ("Teobaldo Mannucci"; 1449/1450 – 6. helmikuuta 1515 Venetsia) oli italialainen renessanssihumanisti, joka toimi kirjanpainajana ja -kustantajana Venetsiassa.


title: Aldus Manutius

text: Manutius syntyi Sermonetassa tai Bassianossa, Kirkkovaltiossa, nykyisessä Latinan maakunnassa. Hän sai klassisen koulutuksen ja opiskeli latinaa Roomassa Gasparino da Veronan oppilaana ja klassista kreikkaa Ferrarassa Guarino da Veronan oppilaana.


title: Aldus Manutius

text: Vuonna 1482 Manutius muutti Mirandolaan ystävänsä ja opiskelutoverinsa Giovanni Picon kanssa. Hän asui siellä kaksi vuotta ja jatkoi kreikkalaisen kirjallisuuden opintojaan. Pico antoi Manutiukselle tehtäväksi veljenpoikiensa Alberto ja Lionello Pion opetuksen. Alberto Pio rahoitti Manutiuksen hanketta oman kirjapainon perustamiseksi. Manutius valitsi toimipaikakseen Venetsian ja asettui sinne vuonna 1490.


title: Aldus Manutius

text: Manutius otti tehtäväkseen renessanssiaikaan asti säilyneen antiikin kirjallisuuden varjelun enemmältä katoamiselta ja julkaisi runsaasti antiikin kirjallisuutta painettuna. Hän julkaisi sekä kreikan- että latinankielistä kirjallisuutta mutta myös italialaisia klassikkoja. Manutius keräsi ympärilleen suuren joukon kreikankielentaitoisia oppineita, palkkasi kreikkalaisia työntekijöitä ja käytti kreikkaa paitsi kirjapainonsa työkielenä myös kotikielenään.


title: Aldus Manutius

text: Manutiuksen ensimmäisiä julkaisuja olivat Musaioksen "Hero ja Leandros", "Galeomyomakhia" sekä kreikankielinen "Psalttari". Vuonna 1495 hän julkaisi ensimmäisen osan Aristoteleen teosten laitoksesta; neljä osaa seurasi vuosina 1497–1498. Aristofaneelta hän julkaisi neljä komediaa vuonna 1498. Thukydideen, Sofokleen ja Herodotoksen teoksia seurasi vuonna 1502; Ksenofonin "Hellenika" ja Euripideen tragedioita vuonna 1503; ja Demostheneen puheita vuonna 1504.


title: Aldus Manutius

text: Vuonna 1508 Manutius julkaisi sarjan pienempiä kreikkalaisia puhujia. Vuonna 1509 ilmestyivät Plutarkhoksen pienemmät teokset, ja vuonna 1513 Platonin teokset. Pindaros, Hesykhios Miletoslainen ja Athenaios seurasivat vuonna 1514. Elämänsä lopulla Manutius oli aloittanut ensimmäisen painetun "Septuagintan" työstämisen; se julkaistiin postuumisti vuonna 1518.


title: Aldus Manutius

text: Manutiuksen seuraajat jatkoivat hänen työtään ja julkaisivat ensimmäiset painetut laitokset muun muassa Pausaniaan, Strabonin, Aiskhyloksen, Galenoksen, Hippokrateen ja Pseudo-Longinoksen teoksista.


title: Aldus Manutius

text: Manutiuksen keksintöihin kuuluivat pienet "taskupainokset", joita kuka tahansa saattoi ostaa ja omistaa. Manutius kehitti myös kursiivin sekä puolipisteen nykyisen käyttötavan, ja Alduksen lehti on saanut häneltä nimensä.


title: C. Edv. Törmänen

text: Carl Edward Törmänen (9. elokuuta 1855 Lohja – 22. maaliskuuta 1880 Helsinki) oli suomalainen näyttelijä ja näytelmäkirjallisuuden suomentaja. Hän käytti nimimerkkejä "C.Ed. T--nen", "Ed. T-nen", "E-d T-nen", "Törmänen", "E. Törmänen", "Vieno" ja "Wieno".


title: C. Edv. Törmänen

text: Törmänen oli mukana Suomalaisen Teatterin toiminnassa yhdessä Kaarlo Bergbomin kanssa.


title: C. Edv. Törmänen

text: 24-vuotiaana kuollut Törmänen on haudattu Vihdin hautausmaalle yhdessä 1-vuotiaan tyttärensä Hilja Kaunon (1879–1880) kanssa. "C. E. Törmäsen puisto" Helsingissä on nimetty hänen mukaansa.


title: Nervander

text: Nervander on ollut seuraavien henkilöiden sukunimi:


title: MSC Lirica

text: MSC Lirica on MSC Cruisesin Ranskassa 2003 valmistettu Mistral-luokan risteilyalus.


title: MSC Lirica

text: Alus tilattiin Chantiers l'Atlantiquelta St. Nazairesta Ranskasta. Sen köli laskettiin telakkanumerolla K32. Alus luovutettiin 24. maaliskuuta 2003 panamalaiselle Mediterranean Shipping Companylle.


title: MSC Lirica

text: Alus aloitti maaliskuussa risteilyt. Kesäisin alus risteilee Välimerellä ja talvisin Karibialla. Alus myytiin 21. heinäkuuta 2010 Newco Lirica SA:lle, jonka kotipaikka on Genevessä Sveitsissä. Aluksen operointi jatkui kuitenkin edelleen MSC:llä.


title: Puija

text: Puija ("Puya raimondii") on ananaskasveihin kuuluva kasvi. Laji on erittäin uhanalainen ja vähenemässä. Se on maailman hitaimmin kukkiva kasvi: se kukkii vasta 80–150 vuoden ikäisenä ja kuihtuu sen jälkeen.


title: Puija

text: Ensimmäinen lajin yksilö löydettiin 1870 Boliviasta. Laji kasvaakin lähinnä Perussa ja Boliviassa Andeilla keskimäärin 4 000 metrin, mutta jopa 4 800 metrin korkeudessa.


Jääkiekon maailmanmestaruuskilpailut 1949 pelattiin Tukholmassa, Ruotsissa. Suomikin oli taas mukana 10 vuoden jälkeen.


title: MSC Opera

text: MSC Opera on MSC Cruisesin hallinnoima Ranskassa vuonna 2004 valmistunut Mistral-luokan risteilyalus.


title: MSC Opera

text: Alus tilattiin Alstom Chantiers de l'Atlantiquelta St. Nazairesta Ranskasta. Sen köli laskettiin 12. joulukuuta 2003 telakkanumerolla L32 ja alus laskettiin vesille 11. syyskuuta 2003. Alus luovutettiin 23. toukokuuta 2004 napolilaiselle Newco Opera SA:lle. Alusta hallinnoi Mediterranean Shipping Co. ja se on liputettu Panamaan.


title: MSC Opera

text: Alus aloitti toukokuussa 2004 risteilyt Välimerellä. Sen ollessa 14. toukokuuta 2011 Visbyn tasalla Gotlannin edustalla matkalla Pietarista Kööpenhaminaan aluksen koneet sammuivat. Seuraavana iltana saapui "Tvitzer Trym" hinasi aluksen Nynäshamniin, jonne alukset saapuivat 16. toukokuuta. Aluksen matkustajat siirrettiin satamassa "M/S Södertörniin" ja "M/S Utö Expressiin". Päivän kuluessa aluksen koneet saatiin jälleen toimimaan ja alus lähti 17. toukokuuta kohti Oskarshamnia hinaajan saattamana. Matkalla alukselle annettiin ohjeet suunnata telakalle Gdanskiin, jonne se saapui 19. toukokuuta. Alus poistui 22. toukokuuta telakalta kohti Southamptonia ja se palasi risteilyille 27. toukokuuta.


title: Hieronymus Froben

text: Hieronymus Froben (1501-1563) oli Baselissa toiminut kirjanpainaja ja samalla alalla toimineen Johann Frobenin vanhin poika. Hän opiskeli Baselin yliopistossa ja matkusteli laajasti ympäri Eurooppaa.


title: Hieronymus Froben

text: Froben, hänen isänsä sekä velipuolensa Nicolaus Episcopius työskentelivät yhdessä Erasmus Rotterdamilaisen kanssa, ja julkaisivat muun muassa tämän teoksen "Tyhmyyden ylistys" vuonna 1532. Heidät tunnetaan siitä, että he tekivät Baselista merkittävän renessanssiaikaisen kirjanpainannan keskuksen. Heidän toimittamiinsa teoksiin kuuluvat muun muassa Georgius Agricolan teoksen "De re metallica" ensimmäinen latinankielinen laitos vuodelta 1556. Osassa teoksista oli Hans Holbein nuoremman tekemää kuvitusta.


title: Hieronymus Froben

text: Frobenin oma poika Ambrosius jatkoi suvun kirjanpainannan perinteitä seuraavan vuosisadan puolelle.


title: Klamilan kirkko

text: Klamilan kirkko on kyläkirkko Virolahden kunnan Klamilan kylässä. Puurakenteisen kirkon on suunnitellut arkkitehti Veli Klami ja se valmistui vuonna 1955. Kirkkosalissa on 200 istumapaikkaa ja rakennuksessa on kerhohuone.


title: Klamilan kirkko

text: Klamilan kirkon syntyhistoria alkaa 1920-luvulta, jolloin perustettiin Klamilan rukoushuoneyhdistys hankkimaan varoja oman kirkon rakentamiseksi. Syynä oli lähes parinkymmenen kilometrin matka Virolahden kirkolle. Inflaatio söi kuitenkin kerättyjen varojen arvoa ja kirkon rakentamisen rahoitti lopulta Virolahden seurakunta. Veli Klami suunnitteli veloituksetta rakennuksen, kauppias Juho Klami lahjoitti tontin ja se pystytettiin talkoovoimin paikkakunnalta lahjoituksena saadusta puutavarasta. Kirkko on vihitty käyttöön marraskuussa 1955.


title: Klamilan kirkko

text: Klamilan kirkon kello on alun perin Viipurin hiippakunnan pappien Kallivieren seurakunnalle Viron Inkeriin vuonna 1933 lahjoittama kello. Kello on valmistettu Lokomon tehtaalla Tampereella. Kello kulkeutui inkeriläisten pakolaisten mukana Suomeen 1943.


title: Klamilan kirkko

text: Kirkon vieressä on akateemikko Uuno Klamin muistomerkki.


title: Koigorodok

text: Koigorodok (, ) on kylä, maalaiskunta ja Koigorodokin piirin hallinnollinen keskus Komin tasavallassa Venäjällä. Se sijaitsee Sysola-joen rannalla 192 kilometriä tasavallan pääkaupungista Syktyvkarista etelään. Asukkaita on 3 100 henkeä (vuonna 2002).


title: Koigorodok

text: Koigorodokin kirkonkylä mainitaan ensimmäisen kerran vuonna 1586. Sen nimitys perustuu joennimeen Koi ja komin sanaan "gort" ’kylä’. 1600-luvulla kylästä tuli volostin ja vuonna 1949 Koigorodokin piirin keskus. Vuonna 1989 asukkaista 72 % oli komeja ja 21 % venäläisiä.


title: Koigorodok

text: Kylästä on asfaltoitu maantie Syktyvkariin. Sysolan ylittävä silta valmistui vuonna 1988. Palveluihin kuuluu nykyaikainen keskikoulu, urheilutalo ja sairaala. Uusi kulttuuritalo on rakenteilla. Huomattavin nähtävyys on 1800-luvulla rakennettu Kristuksen käsittä tehdyn ikonin kirkko.


title: Pyhät Tepot

text: Pyhät Tepot oli vuosina 2007-2013 toiminut suomalainen uuden aallon suomirock/punkyhtye. Yhtye perustettiin vuonna 2007 ja se oli kotoisin Helsingistä. Pyhien Teppojen levy-yhtiö oli vuodesta 2009 Sony Music Entertainment. Yhtye kunnioitti muiden muassa Pelle Miljoonan, Tehosekoittimen, Rauli Baddingin ja vanhan Hanoi Rocksin perintöä. Steven Riekin kirjoittamat sanoitukset olivat katuromanttisia tarinoita lähinnä juopottelusta ja hauskanpidosta.


title: Pyhät Tepot

text: Yhtyeen debyyttialbumi "Täältä tulee Pyhät Tepot" julkaistiin 19.5. 2010. Levyn tuotti Jyrki Tuovinen, joka on myös tuottanut levyjä yhtyeille Apulanta, Lordi, Chisu ja Suburban Tribe.


title: Pyhät Tepot

text: Yhtyeen ensimmäinen single "Me Muutetaan Lontooseen" julkaistiin 19. huhtikuuta 2010 nettipainoksena. Yhtye on myös julkaissut itsetehdyt musiikkivideot kappaleista "Sunnuntai", "Kiasman Alkolta Kisahalliin", "Seksikkäitä jätkiä" sekä "Me muutetaan Lontooseen". Kappale "Sunnuntai" voitti Voicen Garage Countdown -äänestyksen äänivyöryllä. Radiokanava YleX:n Himotuimmat-äänestyksessä kappale "Me muutetaan Lontooseen" pääsi listaykköseksi heti ensimmäisellä viikollaan saavuttaen 23,1% osuuden kaikista annetuista äänistä.


title: Pyhät Tepot

text: Lokakuussa 2013 yhtyeen jäsenet ilmoittivat "kyllästyneensä sekoiluun", ja yhtye soitti viimeisen keikkansa Helsingissä Bar Bäkkärissä 9. marraskuuta 2013. Yhtyeen jäsenistä lauluntekijä Riekki ja kitaristi Makke ovat sittemmin jatkaneet Zamorano-yhtyeessä.


title: Pyhät Tepot

text: Pyhät Tepot tekivät yhden keikan mittaisen paluun 14.12.2018.


title: MSC Musica

text: MSC Musica on MSC Cruisesin hallinnoima Ranskassa vuonna 2006 valmistunut risteilyalus.


title: MSC Musica

text: Alus tilattiin Chantiers l'Atlantiquen telakalta St. NAzairesta Ranskasta. Sen köli laskettiin tammikuussa 2005 telakkanumerolla Q32 ja alus laskettiin vesille saman vuoden lokakuussa. Alus luovutettiin 16. kesäkuuta 2006 panamalaiselle Musica Compania Naviera SA:lle, joka vuokrasi aluksen italialaiselle Mediterranean Shipping Companylle.


title: MSC Musica

text: Alus myytiin kesäkuussa 2006 Musica Bail Gielle Geneveen Sveitsiin. Hallinta säilyi MSC:llä, mutta alus liputettiin Panamaan. Alus aloitti kesäkuussa risteilyt.


title: Pesäpallon suomensarja 2010

text: Pelataan kaksinkertainen runkosarja neljässä lohkossa.


title: Pesäpallon suomensarja 2010

text: Runkosarjojen jälkeen pelataan lohkojen sisäiset välierät siten, että runkosarjassa 1. sijoittunut joukkue kohtaa runkosarjassa 4. sijoittuneen joukkueen ja runkosarjassa 2. sijoittunut joukkue kohtaa runkosarjassa 3. sijoittuneen joukkueen. Otteluparien voittajat pelaavat lohkojen loppuottelussa. Ottelut pelataan paras kolmesta -järjestelmällä. Kotietu on runkosarjassa lohkossaan paremmin sijoittuneilla joukkueilla.


title: Pesäpallon suomensarja 2010

text: Suomensarjan lohkovoittajista muodostetaan otteluparit (Itä - Pohjoinen ja Länsi - Etelä). Ottelut pelataan paras kolmesta -järjestelmällä. Kotietu on runkosarjassa lohkossaan paremmin sijoittuneella joukkueella ja sijoituksen ollessa sama, pisteitä enemmän ottelua kohden runkosarjassa keränneellä joukkueella ja sen ollessa tasan ratkaisee paremmuuden ensin 3 pisteen voitot ottelua kohden, sen jälkeen voitetut ottelut ottelua kohden ja edellisten ollessa tasan kaikkien otteluiden juoksuero runkosarjassa ja sen ollessa tasan arpa. Otteluparien voittajat nousevat Ykköspesikseen kaudelle 2011.


title: Pesäpallon suomensarja 2010

text: Itä-Pohjoinen


title: Pesäpallon suomensarja 2010

text: Etelä-Länsi


title: Pesäpallon suomensarja 2010

text: Runkosarjassa lohkoissaan sijoille 9. ja 10. sijoittuneet joukkueet putoavat suoraan maakuntasarjaan kaudelle 2011.


Pesäpallon suomensarja 2010


title: Mustarinda-seura

text: Mustarinda-seura on suomalainen taiteellis-tieteellinen voittoa tavoittelematon yhdistys. Vuonna 2010 toimintansa aloittanut Mustarinda-seura vaalii luonnon ja kulttuurin monimuotoisuutta tuomalla yhteen taiteen, tieteen ja järjestöelämän toimijoita keskusteluihin, seminaareihin, näyttelyihin ja tapahtumiin. Seuran tavoitteena on luoda edellytyksiä uusien ajattelumallien ja yhteistyötapojen syntymiselle. Mustarinda-seura on ideologisesti sitoutumaton.


title: Mustarinda-seura

text: Seuran perustamisen lähtökohtana on ollut havainto niin ekologisen kuin kulttuurisenkin diversiteetin maailmanlaajuisesta kapenemisesta.


title: Mustarinda-seura

text: Mustarinda-seura toimii pääsääntöisesti Mustarinda-talossa Hyrynsalmella, Paljakan vaaran laella. Alueellisen toiminnan lisäksi seura osallistuu myös kansallisiin ja kansainvälisiin hankkeisiin.


title: Mustarinda-seura

text: Yhdistyksen nimeksi tuli Mustarinda-seura ympäröivän vaaranharjanteen vanhan karttanimen mukaan. Myös Kolin vaara on aiemmin tunnettu Mustarindana, karhujumaluuden sekä vainajien ja henkiolentojen kukkulana.


title: MSC Orchestra

text: MSC Orchestra on MSC Cruisesin hallinnoima Ranskassa 2007 valmistunut risteilyalus.


title: MSC Orchestra

text: Alus tilattiin Aker Yards SA:n St. Nazairen telakalta Ranskasta. Sen köli laskettiin 30. syyskuuta 2005 telakkanumerolla R32 ja alus laskettiin vesille 9. syyskuuta 2006. Se luovutettiin 30. huhtikuuta 2007 panamalaiselle Compania Naviera Orchestra SA:lle. Alusta hallinnoi genovalainen Mediterranean Shipping Co.


title: MSC Orchestra

text: Alus aloitti risteilyt toukokuussa 2005. Sen omistus siirrettiin Orchestra Bail Gielle Geneveen Sveitsiin, mutta aluksen hallinnointia jatkoi MSC Mediterranean Shipping Co.


title: Ruotsin ralli 2010

text: Ruotsin ralli 2010 oli MM-rallikauden 2010 ensimmäinen osakilpailu, joka ajettiin 11.–14. helmikuuta. Kilpailun voitti Fordin Mikko Hirvonen.


title: MSC Poesia

text: MSC Poesia on MSC Cruisesin hallinnoima Ranskassa vuonna 2008 valmistunut risteilyalus.


title: MSC Poesia

text: Alus tilattiin Aker Yards SA:n St. Nazairen telakalta Ranskasta. Sen köli laskettiin 6. joulukuuta 2006 telakkanumerolla S32 ja alus laskettiin vesille 3. syyskuuta 2007. Alus luovutettiin huhtikuussa 2008 panamalaiselle Compania Naviera Poesia SA:lle. Aluksen hallinta on genovalaisella Mediterranean Shipping Co.:lla.


title: MSC Poesia

text: Alus lähti 3. huhtikuuta 2008 telakalta Doveriin, jossa se kastettiin 5. huhtikuuta kumminaan Sophia Loren. Alus kolaroi 6. kesäkuuta Dubrovnikissa "Costa Classican" kanssa. Tutkimusten jälkeen alus jatkoi matkaansa Venetsiaan.


title: MSC Poesia

text: Alus myytiin 21. heinäkuuta 2010 Newco S32 SA:lle Geneveen Sveitsiin. Aluksen hallinnointi säilyi MSC Medoterranean Shipping Companyllä, mutta alus liputettiin Panamaan. Alus ajoi karille 7. tammikuuta 2012 lähellä Bahaman Freeportia Port Lucayan edustalla. Alus irtosi illalla karilta nousuveden ja neljän hinaajan avustamana, minkä jälkeen se jatkoi risteilyä.


title: MSC Fantasia

text: MSC Fantasia on MSC Cruisesin Ranskassa 2008 valmistunut risteilyalus.


title: MSC Fantasia

text: Alus tilattiin STX Europan St. Nazairen telakalta Ranskasta. Sen köli laskettiin telakkanumerolla A33 ja alus laskettiin vesille 8. helmikuuta 2008. Alus luovutettiin 9. joulukuuta napolilaiselle CNF Compania Naviera Fantasialle, joka siirsi aluksen Panaman lipun alla operoivalle MSC Crociere SA:lle.


title: MSC Fantasia

text: Alus kastettiin 18. joulukuuta "MSC Fantasiaksi" kumminaan Sophia Loren. Se aloitti vielä samana päivänä ensimmäisen risteilyn Napolista. Alus myytiin joulukuussa 2008 Fantasia Bail Snc:lle Baseliin Sveitsiin, mutta operointi jatkui samalla yrityksellä. Aluksen ollessa Palma de Mallorcalla 5. maaliskuuta 2009 käyntisilta romahti kovassa tuulessa, jolloin yksi matkustaja ja kolme kansimiestä putosi mereen.


title: MSC Splendida

text: MSC Splendida on Ranskassa 2009 valmistunut MSC Cruisesin laiva.


title: MSC Splendida

text: Alus tilattiin STX France SA:n St. Nazairen telakalta Ranskasta nimellä "MSC Serenata". Sen köli laskettiin telakkanumerolla B33. Alus luovutettiin 2. heinäkuuta 2009 panamalaiselle Compania Naviera Serenata SA:lle.


title: MSC Splendida

text: Alus aloitti ensimmäisen risteilynsä MSC Cruisesin lipun alla lähtiessään 4. heinäkuuta 2009 kohti Barcelonaa, jossa alus kastettiin 12. heinäkuuta "MSC Splendidaksi" kumminaan Sophia Loren. Alus aloitti 13. heinäkuuta risteilyt Välimerellä.


title: Sajaniemi

text: Sajaniemi on Lopen kylä, joka sijaitsee noin 7 kilometrin päässä Lopen keskustasta.


title: Sajaniemi

text: Kylä koostuu maatiloista, omakotitaloista ja vapaa-ajan asunnoista.


title: Sajaniemi

text: Sajaniemessä on muun muassa yleinen uimaranta.


title: Sajaniemi

text: Lopen Sajaniemessä sijaitsee kesäteatteri, jossa on jo vuodesta 1986 esitetty näytelmiä. Esityskausi on yleensä heinäkuu.


title: Sajaniemi

text: Sajaniemessä toimii aktiivinen kyläyhdistys.


title: Taavi Hahl

text: David (Taavi) Hahl (19. tammikuuta 1847 Mäntyharju – 14. elokuuta 1880 Helsinki) oli suomalainen maisteri, kuoronjohtaja, laulunopettaja ja tenorilaulaja. Hän käytti nimimerkkejä "D. Hahl" ja "T.H." Hahlin isä Anders Gustaf Hahl (1818–1882) toimi pappina Mäntyharjulla, Lappeenrannassa, Raudussa ja Antreassa. Perheessä oli 14 lasta. Hahlin sisaruksia olivat oopperalaulaja Johannes Hahl (1854–1886), kirjailija ja teatterinjohtaja Jalmari Hahl sekä taidemaalari Bruno Hahl (1874–1953). Hahlin sisaren Hanna Maria Hahlin ja Uno Arthur Granfeltin tytär oli oopperalaulaja Hanna Granfelt.


title: Taavi Hahl

text: Hahl toimi Viipurissa laulunopettajana ennen muuttoaan Helsinkiin. Hän johti Helsingissä Akademiska Sångsällskapet -kuoroa, mutta erottuaan kuorosta kielikiistojen vuoksi hän perusti vuonna 1876 Suomalaisen Nuijan laulukunnan. Se jäi kuitenkin lyhytikäiseksi. Hahl julkaisi kuoroja varten kaksi laulukokoelmaa "Ylioppilaslauluja" ja "Sävelistö". Hahl suomensi näitä kokoelmia varten useita ulkomaisia lauluja. Vuonna 1874 hän julkaisi myös kouluja varten koraalikirjan suomen- ja ruotsinkielisinä versioina. Nuorena ylioppilaana Hahl esitti Rubenin roolin Aleksis Kiven näytelmän "Lea" kantaesityksessä, joka nähtiin Helsingin Nya Teaternissa 10. toukokuuta 1869. Ensi-iltaa on myöhemmin pidetty suomenkielisen ammattiteatterin syntyhetkenä.


title: Taavi Hahl

text: Hahl keräsi vuonna 1879 aineistoa väitöskirjaansa varten Vatikaanin arkistosta. Hän kuoli kuitenkin seuraavana vuonna ehtimättä saada väitöskirjaansa valmiiksi.


title: Linnankoski

text: Linnankoski tarkoittaa seuraavia:


title: Calonius

text: Calonius on ollut seuraavien henkilöiden sukunimi:


title: Bahianaratti

text: Bahianaratti ("Brotogeris tirica") on Brasilian itärannikolla kotoperäisenä esiintyvä papukaijalaji. Johann Friedrich Gmelin kuvaili sen holotyypin Brasiliasta vuonna 1788.


title: Epolettiaratti

text: Epolettiaratti ("Brotogeris jugularis") on amerikkalainen papukaija, jonka elinympäristö ulottuu Meksikon lounaisosista läpi Keski-Amerikan aina Kolumbian itäosiin ja Venezuelan länsiosiin. Lajista tunnetaan kaksi alalajia. Sen holotyypin kuvaili Philipp Ludwig Statius Müller Bondasta Santa Martasta Kolumbiasta 1776.


title: Yksi silta liikaa

text: Yksi silta liikaa ("A Bridge Too Far") on vuonna 1977 ensi-iltansa saanut brittiläinen sotaelokuva, joka perustuu Cornelius Ryanin samannimiseen romaaniin. Elokuvan on ohjannut Richard Attenborough ja käsikirjoittanut William Goldman.


title: Yksi silta liikaa

text: Arnhemiin sijoittuvat kohtaukset kuvattiin Deventerissä, jossa oli käytettävissä samanlainen IJsseljoen ylittävä silta, sillä Arnhemissa sillan ympäristö oli muuttunut liian paljon toisen maailmansodan ajoista. Joitakin kohtauksia kuvattiin myös Zutphenissa.


title: Yksi silta liikaa

text: Elokuvan tapahtumat poikkeavat jonkin verran historiallisista tapahtumista. Erityisesti se, miksi brittiläinen XXX armeijakunta viipyi matkallaan Arnhemin sillalle niin että operaatio epäonnistui, poikkeaa suuresti kirjan kuvauksesta.


title: Yksi silta liikaa

text: Suomalaisittain mielenkiintoinen kuriositeetti on, että kuvauksissa käytetyistä DC-3- eli C-47-kuljetuskoneista osa oli lainattu Suomen ilmavoimilta, jolla oli niitä vielä palveluskäytössä 1970-luvulla. Tämä siksi, että vain Suomesta löytyi enää lentäjiä, jotka osasivat lentää näillä koneilla laskuvarjojääkärien pudotusmuodostelmassa. Koneet maalattiin amerikkalaisiin väreihin ennen kuvausta ja palautettiin Suomeen peruskorjattuina ja suomalaisin värein maalattuina.


title: Yksi silta liikaa

text: "Video-oppaassa" vuodelta 1994 Asko Alanen sanoo ”raskaan spektaakkelin lilluvan pöhöttyneenä katastrofisen manööverin veressä ja jyräävässä tuhossa”. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" sanoo elokuvaa todellisen taistelun huolelliseksi rekonstruktioksi ja antaa sille kaksi tähteä neljästä.


title: Atlantin valli murtuu (elokuva)

text: Atlantin valli murtuu ("The Longest Day") on yhdysvaltalainen vuoden 1962 elokuva, joka perustuu Cornelius Ryanin samannimiseen kirjaan Normandian maihinnousun ensimmäisen vuorokauden tapahtumista. Elokuvan ohjauksesta vastasivat useat eri ohjaajat.


title: Atlantin valli murtuu (elokuva)

text: Elokuvan sotilaskonsultteina käytettiin eri osapuolten todellisiin tapahtumiin osallistuneita henkilöitä, kuten Günther Blumentritt (saksalainen kenraali) ja James Gavin (yhdysvaltalainen kenraali). Elokuvan useissa päärooleissa esiintyi nimekkäitä näyttelijöitä.


title: Atlantin valli murtuu (elokuva)

text: Ainutlaatuista elokuvassa verrattuna muihin brittiläisiin tai yhdysvaltalaisiin toista maailmansotaa käsitteleviin aikalaiselokuviin on se, että siinä saksalaiset puhuvat saksaa ja ranskalaiset ranskaa. Elokuvasta on myös täysin englanninkielinen versio, jossa kaikki hahmot puhuvat englantia; kyseistä versiota varten kohtaukset kuvattiin kahteen kertaan.


title: Atlantin valli murtuu (elokuva)

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Nälkäpeli (kirjasarja)

text: Nälkäpeli () on Suzanne Collinsin kirjoittama kolmiosainen, nuorille suunnattu tieteiskirjasarja, joka ilmestyi alun perin vuosina 2008–2010.


title: Nälkäpeli (kirjasarja)

text: Sarjan tapahtumat sijoittuvat kuvitteelliseen Panemin valtioon Pohjois-Amerikan dystooppisessa tulevaisuudessa. Valtio koostuu yltäkylläisyydessä kylpevästä pääkaupungista eli Capitolista ja kahdestatoista eri tuotantoaloille erikoistuneesta vyöhykkeestä, jotka tuottavat pääkaupungille sen rikkaudet. Rangaistuksena vyöhykkeiden vuosikymmenten takaisesta kapinayrityksestä ja muistutuksena Capitolin vallasta Panemissa järjestetään vuosittain Nälkäpeliksi nimetty tapahtuma, johon jokaisen vyöhykkeen täytyy lähettää kaksi 12–18-vuotiasta ”tribuuttia”. Television välittäessä kuvaa maan kaikkiin kolkkiin tribuutit ottelevat toisiaan vastaan tarkoitusta varten rakennetulla valtavalla areenalla, kunnes vain yksi heistä on hengissä.


title: Iiro Pakarinen

text: Iiro Erkki Ilmari Pakarinen (s. 25. elokuuta 1991 Suonenjoki) on suomalainen jääkiekkoilija. Hän on pelannut SM-liigaa KalPassa ja Helsingin IFK:ssa. Suonenjokelaiskasvatti siirtyi kesäkuussa 2014 NHL:ssä pelaavaan Edmonton Oilersiin kaksivuotisella sopimuksella. Kaudella 2018-2019 Pakarinen pelaa KHL-seura Metallurg Magnitogorskissa.


title: Iiro Pakarinen

text: Pakarinen on pelipaikaltaan laitahyökkääjä ja laukoo oikealta.


title: Iiro Pakarinen

text: Pakarinen on Suonenjoen Kiekko-Karhujen (SuKiKa) kasvatti. Hän siirtyi C-juniori-ikäisenä KalPaan kaudeksi 2006–2007, jolloin hän oli joukkueen toiseksi paras pistemies ja maalintekijä Mikko Nuutisen jälkeen. Hän voitti joukkueessa A-nuorten suomenmestaruuden vuonna 2008.


title: Iiro Pakarinen

text: Kaudella KalPan päävalmentaja Pekka Virta piti Pakarista säännöllisesti pelaavassa kokoonpanossa, osittain vahvojen harjoituspelien vuoksi. Hän teki SM-liigadebyyttinsä 24. syyskuuta 2009 kotona Ilvestä vastaan ja sai ottelussa jääaikaa 10.42 minuuttia. Syyskuussa 2009 Pakarinen teki KalPan kanssa kolmivuotisen jatkosopimuksen. Ensimmäiset kaksi liigamaaliaan Pakarinen teki 2. helmikuuta 2010 vieraissa HIFK:ta vastaan KalPan voittaessa luvuin 5–2. Hänet palkittiin "Ilta-Sanomien" kolmen tähden tähtipelaajana. Pakarinen pelasi SM-liigan debyyttikaudellaan 38 runkosarjaottelua tehoilla 3+5=8 ja 12 playoff-ottelua tehden kolme maalia. Hän pelasi miesten pelejä myös alle 20-vuotiaiden maajoukkueessa Mestiksessä kuuden ottelun verran sekä KalPan A-nuorissa.


title: Iiro Pakarinen

text: Kauden Pakarinen pelasi lähes kokonaan SM-liigassa, jossa hän pelasi 46 runkosarjaottelua tehoilla 7+3=10 ja seitsemän playoff-ottelua tehden yhden maalin. Pakarinen pelasi kaudella miesten pelejä Mestiksessä alle 20-vuotiaiden maajoukkueessa kolmen ottelun verran sekä KalPan A-nuorissa. Tammikuussa 2011 Pakarinen sijoittui Euroopassa pelaavien kenttäpelaajien CSS-rankingin 106. sijalle . Florida Panthers varasi Pakarisen seitsemännellä kierroksella 184. pelaajana


title: Iiro Pakarinen

text: Kausi oli Pakarisen ensimmäinen kokonainen kausi SM-liigassa. Hän teki runkosarjassa tehot 10+3=13 ja seitsemässä playoff-ottelussa tehot 2+2=4, joilla oli joukkueen toiseksi paras maalintekijä ja kolmanneksi tehokkain pelaaja Marko Kauppisen ja Tommi Miettisen kanssa. Toukokuussa 2012 Pakarinen solmi HIFK:n kanssa kaksivuotisen sopimuksen. Helmikuussa 2014 Pakarinen solmi HIFK:n kanssa vuoden mittaisen jatkosopimuksen.


title: Iiro Pakarinen

text: Kesäkuussa 2014 Pakarinen solmikin Edmonton Oilersin kanssa kahden vuoden tulokassopimuksen, josta hän ansaitsee 1,85 miljoonaa dollaria, mikäli hän vain pelaa NHL:ssä. Jos matka jatkuu AHL:n puolelle, hän ansaitsee 70 000 dollaria kaudessa. Marraskuussa hänet kutsuttiin ensimmäisen kerran ylös NHL:ään. Hän teki toisessa ottelussaan avausmaalinsa. Hänet lähetettiin viiden ottelun jälkeen takaisin AHL:ään, josta hänet nostettiin helmikuussa 2015 takaisin. Samalla Edmontonin valmentaja Todd Nelson kertoi Pakarisen saavan peliaikaa ensimmäisessä hyökkäyskentällisessä ja ykkösylivoimassa.


title: Iiro Pakarinen

text: Kaudella 2018–2019 Pakarinen tulee pelaamaan ensimmäistä kautta KHL:ssä.


title: Iiro Pakarinen

text: Pakarinen edusti Suomea alle 20-vuotiaiden MM-kilpailuissa vuosina 2010 ja 2011. Jälkimmäisessä hän toimi Suomen varakapteenina. Pakarinen pelasi alle 18-vuotiaiden MM-kilpailuissa vuonna 2009 ja oli mukana voittamassa pronssia.


title: Iiro Pakarinen

text: Pakarinen oli mukana Suomen joukkueessa voittamassa hopeaa MM-kilpailuissa 2014. Hän viimeisteli turnauksessa 3 maalia.


title: Iiro Pakarinen

text: Pakarisen nuorempi velipuoli Tatu Kokkola edustaa KalPan SM-liigajoukkuetta.


title: Kortkeros

text: Kortkeros (, ) on kylä, maalaiskunta ja Kortkerosin piirin hallinnollinen keskus Komin tasavallassa Venäjällä. Se sijaitsee Vytšegdan rannalla 48 kilometriä Syktyvkarista koilliseen. Asukkaita on 4 700 henkeä (vuonna 2002).


title: Kortkeros

text: Kylä mainitaan ensimmäisen kerran vuonna 1646. Vuosina 1678–1685 siitä tuli kirkonkylä ja 1700-luvun alussa volostin keskus. Asukkaat harjoittivat maanviljelyä, karjanhoitoa, metsästystä ja kalastusta sekä kävivät metsätöissä. Vuonna 1939 muodostettiin Kortkerosin piiri. 1960-luvulta lähtien kylän väkiluku kasvoi huomattavasti, ja komien lisäksi sinne muutti myös muiden kansallisuuksien edustajia. Vuonna 1989 asukkaista 63 % oli komeja ja 29 % venäläisiä.


title: Kortkeros

text: Seudun pääalinkeino on maatalous. Kylässä toimii maatalousyritys, tielaitos ja meijeri. Palveluihin kuuluvat keskikoulu, lasten taidekoulu, täydennyskoulutuskeskus, kulttuuritalo, kotiseutumuseo ja sairaala.


title: Elliot (Kalifornia)

text: Elliot on aavekaupunki Alamedan piirikunnassa Kaliforniassa. Se sijaitsee 6,4 kilometrin päässä Livermoresta. Sen korkeus merenpinnasta on 114 metriä.


title: Omega (baryoni)

text:
Omega-baryonit (Ω) ovat baryoneja, joiden sisältämistä kvarkeista yksikään ei ole ylös- eikä alas-kvarkki. Ensimmäisenä omega-baryoneista havaittiin Ω, jonka outous on -3 ja joka koostuu kolmesta outous-kvarkista. Omega-kvarkin löytäminen oli kvarkkimallin kannalta suuri voitto, sillä mallin avulla sen olemassaolo, massa ja hajoamistuotteet oli ennustettu jo ennen kuin se löydettiin. Myöhemmin on löydetty myös omega-baryoni, jossa yksi outous-kvarkki (s) on korvautunut lumo-kvarkilla (c). Omega-baryonit hajoavat vain heikolla vuorovaikutuksilla, ja sen vuoksi niillä on moniin muihin baryoneihin verrattuna melko pitkä elinikä.
Kaikkia kvarkkimallin mukaisia omega-baryoneja ei ole vielä löydetty, mutta niiden ominaisuudet kuten spin ja pariteetti on voitu ennustaa.


title: Omega (baryoni)

text: Omega-hiukkasten merkintänä käytetään kreikkalaista omega-kirjainta (Ω), jonka jälkeen merkitään yläkulmaan sen varaus. Jos siinä esiintyy muita kuin outous-kvarkkeja, merkitään lisäksi alakulmaan muiden kvarkkien symbolit. Niinpä esimerkiksi Ω sisältää yhden outous-, yhden lumo- (c) ja yhden pohja-kvarkin (b), ja sen varaus on nolla.


title: Omega (baryoni)

text: Koska omega-baryoneissa ei ole ylös- eikä alas-kvarkkeja, niiden kaikkien isospin on nolla.


title: Omega (baryoni)

text:
Bottom-omega on baryoni, jonka outous on -2 ja joka sisältää kaksi outous-kvarkkia ja yhden pohja-kvarkin. ensimmäisenä sen väittivät löytäneensä DZero-kokeen yhteydessä syyskuussa 2008 Fermilabissa työskennelleet fyysikot. Sen havaittu massa, 6165 ±16 Mev/c, kuitenkin poikkesi selvästi kvarkkimallin ennustamasta. Toukokuussa 2009 Fermilabissa tehtiin uusia kokeita, joissa näitä hiukkasia havaittiin noin nelinkertainen määrä.
Näiden kokeiden perusteella hiukkasen massaksi saatiin 604,4 ± 6,8 MeV/c, mikä vastaa hyvin tarkoin standardimallin ennustamaa. Nämä kaksi tulosta poikkeavat toisistaan niin paljon, että niitä on pidettävä yhteensopimattomina. Koska uudemmissa kokeissa mitattu massa vastaa näinkin tarkoin standardimallin ennustamaa, on pidettävä erittäin todennäköisenä, että havaittu hiukkanen todella oli Bottom-Omega.


title: Gösta Philip Armfelt

text: Gustaf (Gösta) Johan Philip Armfelt (14. huhtikuuta 1830 Pariisi, Ranska – 10. helmikuuta 1880 Helsinki) oli suomalainen vapaaherra, ranskan kielen opettaja ja ruotsiksi sekä ranskaksi kirjoittanut kirjailija. Hän käytti nimimerkkejä "Gösta Philip" ja "P-p".


title: Gösta Philip Armfelt

text: Armfeltin vanhemmat olivat alikapteeni, kreivi Magnus Reinhold Armfelt ja Adelaide Gustava Aspasia Armfelt. Hän kävi Helsingin yksityislyseota ja opiskeli sitten eri kouluissa Turussa, Bleinsissä, Pariisissa ja Strassburgissa. Vuosina 1850–1853 Armfelt oli Th. Billingin maalauskoulun oppilaana Tukholmassa.


title: Gösta Philip Armfelt

text: Armfelt toimi ranskan kielen yksityisopettajana ja hän opetti sitä myös useissa oppikouluissa Turussa, Vaasassa ja Helsingissä. Hän oli Helsingin yliopiston ranskankielen lehtorina 1871–1880.


title: Gösta Philip Armfelt

text: Armfelt kirjoitti useita Suomea käsitteleviä matkaoppaita sekä ruotsin että ranskan kielellä. Hän kirjoitti myös runoja, näytelmiä ja lehtiartikkeleita.


title: Cecilia Brækhus

text: Cecilia Brækhus (s. 28. syyskuuta 1981 Cartagena, Kolumbia) on norjalainen nyrkkeilijä, hallitseva WBA- ja WBC-liittojen naisten maailmanmestari välisarjassa. Brækhus on myös potkunyrkkeillyt.


title: Cecilia Brækhus

text: Brækhus aloitti nyrkkeilyn vuonna 2007 saksalaisen Wilfried Sauerlandin tallin ottelijana. Vuoden 2009 maaliskuussa hän voitti WBA- ja WBC-liittojen väliaikaisen mestaruuden ottelussa Vinni Skovgaardia vastaan. Ottelussa haettiin seuraajaa vöistä luopuneelle Holly Holmille.


title: Cecilia Brækhus

text: Brækhus on puolustanut mestaruuttaan menestyksellisesti useaan otteeseen. Ensimmäisen kerran hän puolusti mestaruutta Revenge of the Giant -tapahtumassa Helsingissä, Suomessa. Ottelussa hän voitti Amy Yuratovacin kaikin tuomariäänin. Toisen kerran Brækhus puolusti mestaruutta Lucia Morellia vastaan. Tämäkin ottelu päättyi Brækhusin voittoon kaikin tuomariäänin.


title: Cecilia Brækhus

text: Seitsemännen kerran Brækhus puolusti mestaruutta 3. joulukuuta 2011 käydyssä ottelussa, jossa haastaja Kuulei Kupihea hävisi kymmenennen erän teknisellä tyrmäyksellä. Kamppailu käytiin Hartwall-areenalla.


title: Cecilia Brækhus

text: Vuonna 2013 Brækhus puolusti mestaruutta Mia St.John vastaan voittaen tämän kolmannessa erässä tuomarin keskeyttäessä ottelun.


title: Chloe O’Brian

text: Chloe O’Brian on kuvitteellinen hahmo yhdysvaltalaisessa televisiosarjassa "24". Hahmoa esittää Mary Lynn Rajskub. Chloe on Jack Bauerin luotetuimpia ystäviä ja hänellä on alempi korkeakoulututkinto tietojenkäsittelytieteissä.


title: Chloe O’Brian

text: Chloe O’Brianin ensiesiintyminen on sarjan kolmannella tuotantokaudella. Hän toimii tietokoneanalyytikkona CTU:ssa. Aikaisemmin hän oli työskennellyt CTU:n Washington DC:n yksikössä Chase Edmundsin kanssa. Hän auttaa Chasea salaamaan tämän lapsen olemassaolon Kim Bauerilta.


title: Chloe O’Brian

text: Neljännellä kaudella Jack pelastaa hänen ystävänsä terroristien käsistä, minkä jälkeen Chloen ja Jackin ystäväside vahventuu. Hänet erotetaan CTU:sta autettuaan salaa Jackia, mutta saa myöhemmin paikkansa takaisin Michelle Desslerin ansiosta. Kauden lopulla hän auttaa Jackia lavastamaan tämän kuoleman Michellen, Tony Almeidan ja presidentti David Palmerin kanssa.


title: Chloe O’Brian

text: Viidennellä kaudella hänellä on suhde kollegaansa Spenser Wolffiin, joka kuitenkin paljastuu Walt Cummingsin vakoojaksi. Terroristit murhaavat kaikki Jackin lavastetussa kuolemassa mukana olleet, mutta Chloe pelastuu täpärästi. Hän auttaa jälleen salaa Jackia CTU:ssa. Hänen ystävänsä ja kollegansa Edgar Stiles menehtyy CTU:hun kohdistuvassa hermokaasuiskussa, mikä saa Chloen pois tolaltaan. Yhdessä Jackin kanssa he saavat ystäviensä murhaajat vastuuseen teoistaan. Chloen ex-mies Morris O’Brian tulee kuvioihin ja lohduttaa Chloea tämän surressa Edgarin kuolemaa päivän päätteeksi.


title: Chloe O’Brian

text: Kuudennella kaudella Morris on virallisesti töissä CTU:ssa ja hän on palannut yhteen Chloen kanssa. Milo Pressman, jota Chloe oli tapaillut, tuo kuitenkin negatiivista ilmaa kuvioihin. Terroristit sieppaavat Morrisin ja kiduttavat tältä tärkeitä tietoja, minkä seurauksena Chloen täytyy pysytellä traumaattisen Morrisin tukena. Kauden lopussa Chloe saa tietää olevansa raskaana.


title: Chloe O’Brian

text: Seitsemännellä kaudella CTU on lakkautettu, joten Chloe, Bill Buchanan ja kuolleeksi luultu Tony selvittävät salaa Yhdysvaltain hallituksessa piilevää salaliittoa. Myöhemmin hän avustaa FBI:tä bioaseen etsimisessä. Jack altistuu bioaseen myrkyille ja saa kuulla, ettei varmaa parannuskeinoa ole. Chloe murtuu kuultuaan uutisen, mutta lopulta parannuskeino löydetään.


title: Chloe O’Brian

text: Kahdeksannella kaudella Chloe työskentelee käynnistetyn CTU:n New Yorkin yksikössä. Chloe yrittää saada uusien työntekijöiden luottamuksen, sillä he luottavat enemmän uudistettuun tekniikkaan vanhan kokemuksen sijaan. Myöhemmin CTU:n johtaja Brian Hastings erotetaan ja Chloesta tulee väliaikainen johtaja. Kauden lopulla Chloe joutuu ensimmäistä kertaa olemaan Jackia vastaan, kun tämä karkaa presidentin vangittua hänet selvittääkseen venäläisten osuutta päivän tapahtumiin. Chloe anelee Jackia päättämään kostoretkensä, mutta tämä ei suostu taipumaan vasta kun tajuaa olevansa murhaamaisillaan Venäjän presidentin. Chloe joutuu ampumaan Jackia, jotta tämän pakenemisjuoni onnistuisi. Kauden lopussa Jack soittaa Chloelle ja kiittää tämän monien vuosien avusta ja lojaalisuudesta, minkä jälkeen Chloe lupaa huolehtia Jackin perheestä Jackin lähtiessä maanpakoon.


title: Chloe O’Brian

text: "24 – Lontoo" -sarjassa Chloe ei enää työskentele CTU:ssa tai muussakaan virastossa. Kun Yhdysvaltain hallitukselle selvisi, että Chloe auttoi Jackin pakenemisessa, hän painui itsekin maan alle ja ryhtyi hakkeriksi. Hän on neljän vuoden aikana paljastanut monia valtion salaisuuksia ja on Jackin tapaan etsintäkuulutettu vaarallinen rikollinen. Nykyään hän työskentelee Adrian Crossin hakkeritiimissä, ja hänestä on tullut kovapintaisempi. Chloe tapaa Jackin neljän vuoden jälkeen ja he ryhtyvät selvittämään, kenen hallussa on tuhoisa ohituslaite. Chloe kertoo Jackille Morrisin ja Prescottin kuolleen auto-onnettomuudessa, jonka hän uskoo olleen kohdistettu isku häneen. Cross kuitenkin kertoo saaneensa selville, että kyse oli kuin olikin onnettomuudesta. Myöhemmin kostonhimoiset venäläiset sieppaavat Chloen ja ilmoittavat Jackille haluavansa vaihtaa Chloen häneen. Vaihtokaupan aikana Jack kiittää Chloeta tämän ystävyydestä ja antautuu venäläisille pelastaen Chloen hengen.


title: Kapmaan hollantilaiset

text: Kapmaan hollantilaiset oli Etelä-Afrikkaan 1600-luvulta alkaen tulleiden etupäässä hollantilaisten siirtolaisten jälkeläisiä, jotka asuivat Kapmaan siirtokunnassa. Termiä käyttivät ennen kaikkea brittiläiset erotellakseen Kapmaan "sivistyneemmät" hollantilaiset sisämassa asuneista buureista, joita he pitivät sivistymättöminä.


title: Guayananaratti

text: Guayananaratti ("Brotogeris versicolurus") on eteläamerikkalainen papukaija. Se elää Amazonin alueella Kaakkois-Kolumbiasta ja Koillis-Perusta Brasilian itärannikolle ja Ranskan Guyananaan saakka. Karanneista häkkilinnuista syntyneitä populaatioita elää muun muassa Limassa, Puerto Ricossa ja Yhdysvalloissa. Lajin holotyypin kuvaili Philipp Ludwig Statius Müller Cayennesta 1776.


title: Harmaaposkiaratti

text: Harmaaposkiaratti ("Brotogeris pyrrhoptera") on eteläamerikkalainen uhanalainen papukaija. Se elää Ecuadorin länsi- ja lounaisosissa sekä Perun luoteiskolkassa. Lajin holotyypin kuvaili John Latham Guayaquilista Ecuadorista 1801.


title: Papakouli Diop

text: Papakouli Diop (s. 19. maaliskuuta 1986 Kaolack, Senegal) on senegalilainen jalkapalloilija. Hän edustaa Espanjan Primera Divisiónissa pelaavaa Levantea ja on pelipaikaltaan keskikenttäpelaaja.


title: Papakouli Diop

text: 25. kesäkuuta 2009 Diop siirtyi Racing Santanderiin. Virallisen ensiesiintymisensä joukkueessa hän teki 12. syyskuuta 2009 vierasottelussa Atlético Madridia vastaan. Ensimmäisen maalinsa hän teki 21. tammikuuta 2010 Copa del Reyn ottelussa Osasunaa vastaan.


title: Mikko-Pekka Heikkinen

text: Mikko-Pekka Heikkinen (s. 1974 Kajaani) on suomalainen toimittaja ja kirjailija. Heikkinen työskentelee kirjoittavana toimittajana Helsingin Sanomissa, jossa hän on toiminut 1990-luvun lopulta lähtien eri tehtävissä. Hän on työskentellyt useita vuosia muun muassa Nyt-liitteen elokuva-arvostelijana ja toimitussihteerinä sekä kotimaan- ja kaupunkitoimitusten reportterina. Viimeksi hän on työskennellyt sunnuntaitoimituksessa ja Kuukausiliitteessä. Usein luonto- ja metsäaiheista kirjoittava Heikkinen tunnetaan myös Helsingin Sanomien kolumnistina.


title: Mikko-Pekka Heikkinen

text: Mikko-Pekka Heikkinen on kirjoittanut ylioppilaaksi Suomussalmen lukiosta 1993. Hän on opiskellut Helsingin yliopiston valtiotieteellisessä tiedekunnassa filosofiaa. Heikkinen harrastaa retkeilyä, juoksemista, purjehdusta ja elokuvia. Mikko-Pekka Heikkinen on journalisti jo toisessa polvessa: hänen edesmennyt isänsä Eino K. Heikkinen teki pitkän uran paikallislehti Ylä-Kainuun päätoimittajana.


title: Mikko-Pekka Heikkinen

text: Vuonna 2010 julkaistiin Mikko-Pekka Heikkisen kaunokirjallinen esikoisteos, novellikokoelma Nuorgamin Alkon tuho - ja muutama erätarina. Heikkisen esikoisromaani Terveiset Kutturasta julkaistiin 2012.


title: Keltajuova-aratti

text: Keltajuova-aratti ("Brotogeris chiriri") on eteläamerikkalainen papukaija. Sen elinympäristö käsittää mantereen keskiosia Boliviasta Paraguayhin, Pohjois-Argentiinaan ja Brasiliaan. Lajista tunnetaan kaksi alalajia. Sen holotyypin kuvaili Louis Jean Pierre Vieillot Paraguaysta 1818. Keltajuova-aratti on saanut nimensä keltaisista siipijuovistaan, jotka näkyvät hyvin lennossa. Lajille kertyy pituutta 22 cm. Sen ravintoon kuuluu siemenet, hedelmät, kukat ja versot. Pesimäajan ulkopuolella keltajuova-aratit elävät parvissa, jotka havaitsee helpoiten kimeistä huudoista. Pesä sijaitsee kolossa puussa tai oksassa.


title: Kobolttiaratti

text: Kobolttiaratti ("Brotogeris cyanoptera") on eteläamerikkalainen papukaija, joka elää mantereen sisäosissa Amazonin latvoilla Kaakkois-Kolumbiasta ja Etelä-Venezuelasta Ecuadoriin, Peruun, läntiseen Brasiliaan ja Pohjois-Boliviaan ulottuvalla alueella. Sen holotyypin kuvaili Tommaso Salvadori Mission de Sarayacusta ja Amazonilta 1891.


title: Ambrogio Traversari

text: Ambrosius Camaldulensis, syntymänimeltään Ambrogio Traversari ("Ambrosius Traversarius") (1386 – 20. lokakuuta 1439) oli italialainen teologi ja oppinut.


title: Ambrogio Traversari

text: Ambrosius syntyi Portico di Romagnan kylässä lähellä Forlìa. 14-vuotiaana hän liittyi camaldolese-sääntökuntaan Santa Maria degli Angelin luostarissa Firenzessä. Ambrosius kiinnostui erityisesti kreikkalaisesta kirjallisuudesta, jolla alalla häntä opetti Manuel Khrysoloras. Ambrosiuksesta tuli sääntökunnan johtaja vuonna 1431.


title: Ambrogio Traversari

text: Ambrosius oli merkittävä Rooman piispan ensisijaisuuden puolestapuhuja. Tämä ilmeni muun muassa Baselin kirkolliskokouksessa, jossa hän toimi paavi Eugenius IV:n legaattina. Myöhemmin paavi lähetti hänet Pyhän saksalais-roomalaisen keisarikunnan keisarin Sigismundin luokse pyytämään tämän apua paaville pyrkimyksissä lopettaa kokous. Ambrosius teki työtä katolisen ja ortodoksisen kirkon saattamiseksi yhteen tässä sekä seuranneessa Firenzen kokouksessa. Hän kuoli pian kokouksen jälkeen.


title: Ambrogio Traversari

text: Ambrosius kirjoitti teoksen "Hodoeporicon", joka on päiväkirja Italian luostareiden kiertomatkasta. "Epistolarium" sisältää hänen kirjeenvaihtonsa. Lisäksi Ambrosius kirjoitti muun muassa ehtoollisesta, Pyhän Hengen lähtemisestä, pyhimyksien elämäkertoja sekä sääntökuntansa johtajien historian. Pyhän Markuksen kirjastossa Venetsiassa säilytetään joukkoa alkuperäisiä käsikirjoituksia.


title: Ambrogio Traversari

text: Ambrosius myös käänsi teoksia kreikasta latinan kielelle. Näihin kuuluvat Johannes Siinailaisen "Portaat" (Venetsia, 1531), Palladioksen kirjoittama teos Johannes Krystostomoksen elämästä (Venetsia, 1533), Johannes Moskhoksen "Pratum spirituale", Basileios Kesarealeisen "Neitsyydestä", Efraim Syyrialaisen yhdeksäntoista saarnaa sekä Pseudo-Dionysios Areopagitan teos "Taivaallisesta hierarkiasta" (1436).


title: Ambrogio Traversari

text: Vuosina 1424-1433 Ambrosius käänsi Diogenes Laertioksen teoksen "Merkittävien filosofien elämät ja opit" kreikasta latinan kielelle. Käännös levisi käsikirjoituksina laajalle, ja se julkaistiin Roomassa vuonna 1472. Ensimmäinen painettu laitos teoksesta ilmestyi vasta vuonna 1533.


Jääkiekon maailmanmestaruuskilpailut 1950 pelattiin Lontoossa 13.–22. maaliskuuta. Hallitseva mestari Tšekkoslovakia ei saanut lähetetyksi joukkuetta kisoihin, koska lähes koko joukkue pidätettiin maanpetoksesta epäiltynä kisoihin lähdön kynnyksellä. Pidätettyjen joukossa oli muun muassa Gustav Bubník. Kanada ja Yhdysvallat veivät kirkkaimmat mitalit, ja Euroopan-mestariksi selviytyi Sveitsi.


title: Pikkuaratti

text: Pikkuaratti ("Brotogeris chrysoptera") on eteläamerikkalainen papukaija. Sen elinympäristö käsittää mantereen koillisosaa Koillis-Venezuelasta Guyanaan, Ranskan Guyanaan sekä Brasilian Maranhãoon ja Mato Grossoon. Lajista tunnetaan viisi alalajia. Sen holotyypin kuvaili Carl von Linné Guyanasta 1766.


title: Miguel Ángel Revilla Roiz

text:
Miguel Ángel Revilla Roiz (s. 23. tammikuuta 1943)
on espanjalainen poliitikko.


title: Miguel Ángel Revilla Roiz

text: Revilla edustaa Kantabrian alueellista puoluetta. Hän toimi Kantabrian maakuntahallituksen johtajana vuosina 2003–2011 ja valittiin uudestaan kesäkuussa 2015.


title: Miguel Ángel Revilla Roiz

text: Revilla on koulutukseltaan ekonomi. Hän oli taloustieteen professori vuosina 1979–1982 (Escuela Superior de Dirección de Empresas de Santander) ja julkisen talouden ja talouspolitiikan professori vuoteen 1995 saakka (Cantabrian yliopisto).


title: Täydelliset naiset (6. tuotantokausi)

text: Täydellisten naisten kuudetta tuotantokautta alettiin esittää Yhdysvalloissa 27. syyskuuta 2009 ABC:lla ja Suomessa Nelosella viikkoa myöhemmin 2. marraskuuta 2009. Kausi sisältää yhteensä 23 jaksoa. Pääosassa ovat Wisteria Lanen asukkaiden Susan Mayerin, Lynette Scavon, Bree Hodgen, Gabrielle Solisin ja Katherine Mayfairin elämät Mary Alice Youngin kertomana. Tällä kaudella mysteerinä on naapuruston uusin asukas Angie Bolen ja hänen perheensä.


title: Täydelliset naiset (6. tuotantokausi)

text: Sarjan katsojaluvut jatkoivat laskuaan kuudennella kaudella. Kausi keräsi keskimäärin 12,8 miljoonaa katsojaa jaksoa kohden. "Täydelliset naiset" oli kaudella 2009–2010 Yhdysvaltain television kahdenneksikymmenenneksi katsotuin sarja ja kymmenenneksi katsotuin käsikirjoitettu sarja – katsotumpia olivat muun muassa uudemmat sarjat "Rillit huurussa" (14,1 miljoonaa), "Criminal Minds – FBI-tutkijat" (13,7 miljoonaa) ja "Good Wife" (13,1 miljoonaa katsojaa).


title: Täydelliset naiset (6. tuotantokausi)

text: Kausi julkaistiin DVD:nä Suomessa 20. lokakuuta 2010.Muita sivuhenkilöitä:


title: Salibandyn naisten I-divisioona

text: Naisten I divisioona on naisten toiseksi korkein salibandyn sarjataso Suomessa. Sarja pelataan valtakunnallisena sarjana yhdessä 10 joukkueen lohkossa.


title: Salibandyn naisten I-divisioona

text: Kaudesta 2019-2020 lähtien naisten I divisioona pelataan alueellisena, turnausmuotoisena sarjana. Naisten liiga pelataan kahdessa kahdeksan joukkueen tasolohkossa: NLA (naisten liiga A) ja NLB (naisten liiga B). Kausi 2018-2019 on siirtymäkausi uuteen sarjajärjestelmään.


title: Salibandyn naisten I-divisioona

text: Kaudella 2018–2019 naisten I divisioonaa pelataan yhdessä 12 joukkueen lohkossa, jossa pelataan kaksinkertainen runkosarja (22 ottelua) yksittäisinä otteluina. Peliaikana otteluissa on 3×20 minuuttia tehokasta peliaikaa.


title: Salibandyn naisten I-divisioona

text: Runkosarjan neljä parasta nousevat kaudeksi 2019-2020 naisten Liiga B:hen. Joukkueet sijoilta 5.-8. jatkavat liigakarsintoihin ja joukkueet sijoilta 9.-12. jatkavat I divisioonassa 2019-2020.


title: Salibandyn naisten I-divisioona

text: Liigakarsinnat


title: Salibandyn naisten I-divisioona

text: Liigakarsintojen 1. vaihe pelataan paras viidestä ottelusarjoissa. Otteluparit ovat 5. vs 8. ja 6. vs 7. Häviäjät jatkavat kaudella 2019-2020 I divisioonassa ja voittajat jatkavat liigakarsintojen 2. vaiheeseen.


title: Salibandyn naisten I-divisioona

text: 2. vaiheessa 1. vaiheen voittajat pelaavat paras viidestä -ottelusarjoissa II-divisioonan loppusarjan kahta parasta joukkuetta vastaan. I divisioonassa paremmin sijoittunut saa valita vastustajansa II-divisioonan joukkueista. Otteluparien voittajat nousevat seuraavaksi kaudeksi naisten liiga B:hen. Häviäjät pelaavat kaudella 2019-2020 I divisioonaa.


title: Salibandyn naisten I-divisioona

text: Ennen kautta 2013–2014 pelattiin kahdessa lohkossa, jotka oli maantieteellisesti jaettu länsi- ja itälohkoon. Lohkoissa pelasi kahdeksan joukkuetta, jotka pelasivat kolminkertaisen sarjan yksittäisinä otteluina. Molempien lohkojen kahdeksanneksi sijoittuneet joukkueet putosivat II-divisioonaan.


title: Salibandyn naisten I-divisioona

text: Liigakarsintojen ensimmäisessä vaiheessa lohkovoittajat pelasivat toisiaan vastaan paras kolmesta -järjestelmällä, josta voittaja nousi seuraavalle kaudelle Naisten Salibandyliigaan. Hävinnyt joukkue jatkoi karsintojen toiseen vaiheeseen, jossa se kohtasi liigassa 11. sijoittuneen joukkueen. Kohtaaminen pelattiin paras viidestä -järjestelmällä. Voittaja pelasi seuraavalla kaudella liigassa ja hävinnyt joukkue I-divisioonassa.


title: Salibandyn naisten I-divisioona

text: Liigakarsintojen ensimmäisessä vaiheessa kohtasivat myös I-divisioonan lohkoissa toiseksi sijoittuneet joukkueet. Kohtaaminen pelattiin paras kolmesta -järjestelmällä. Voittaja eteni liigakarsintojen toiseen vaiheeseen, jossa se kohtasi liigassa 10. sijoittuneen joukkueen. Kohtaaminen pelattiin paras viidestä -järjestelmälla. Voittaja pelasi seuraavalla kaudella liigassa ja hävinnyt joukkue I-divisioonassa.


title: Umurbek Bazarbayev

text: Umurbek Bazarbayev (s. 17. syyskuuta 1981) on turkmenistanilainen painonnostaja. Hän on osallistunut kolmiin olympialaisiin, Sydneyssä 2000, Ateenassa 2004 ja Pekingissä 2008. Bazarbayevin paras sijoitus olympialaisista on seitsemäs alle 62-kiloisten sarjassa, mutta Aasian-mestaruuskisoissa hän on saanut pronssia vuonna 2008 Kanazawasta omalla ennätyksellään 296 kiloa.


title: Biblioteca Nazionale Vittorio Emanuele III

text: Biblioteca nazionale Vittorio Emanuele III on yksi Italian kansalliskirjastoista. Se sijaitsee 1700-luvulla rakennetun Napolin kuninkaallisen palatsin itäsiivessä ja se on perustettu 1790-luvulla. Kirjasto on nimetty Italian kuninkaan Viktor Emanuel III:n mukaan.


text: Kirjasto on Italian kolmanneksi suurin Rooman ja Firenzen kansalliskirjastojen jälkeen. Se käsittää yli 1,4 miljoona teosta, yli 18 000 käsikirjoitusta, 4500 inkunaabelia ja 1800 Papyrusten huvilasta Herculaneumista löydettyä papyrusta.


Jääkiekon maailmanmestaruuskilpailut 1951 pelattiin Pariisissa. Joukkueet jaettiin ensimmäistä kertaa suoraan kahteen erilliseen sarjaan tason mukaan. Kanada voitti maailmanmestaruuden ja Ruotsi vei Euroopan-mestaruuden maalieron turvin ennen Sveitsiä. Norja voitti ensimmäisen mitalinsa - EM-pronssia, vaikka hävisi Suomelle. Suomen voitto Norjasta jäi joukkueen ainoaksi, eikä se pelastanut A-sarjan viimeisestä sijasta.


title: Jääkiekon maailmanmestaruuskilpailut 1951

text: B-sarja pelattiin nimellä "Critérium Européen".


title: Iván Marcano

text: Iván Marcano Sierra (s. 23. kesäkuuta 1987 Santander, Espanja) on espanjalainen jalkapalloilija, joka edustaa portugalilaista Portoa. Hän on pelipaikaltaan keskuspuolustaja, mutta kykenee pelaamaan myös vasempana laitapuolustajana.


title: Iván Marcano

text: Marcano on kotikaupunkinsa Racing Santanderin kasvatti. Hän teki ensiesiintymisensä edustusjoukkueessa 30. syyskuuta 2007 ottelussa Almeríaa vastaan, jossa hän kuitenkin loukkaantui ja joutui sivuun kolmeksi kuukaudeksi.


title: Iván Marcano

text: Kaudeksi 2009–2010 uusi päävalmentaja Juan Ramón Muñiz nosti Marcanon vakituisesti Racingin edustusjoukkueeseen. Viidennessä pelissä kotiottelussa Mallorcaa vastaan hän teki ensimmäisen liigamaalinsa. Hän pelasi lähes koko kauden vasempana laitapuolustajana.


title: Iván Marcano

text: Heinäkuussa 2009 Marcano siirtyi kuuden miljoonan euron kaupassa Villarrealiin, jonka kanssa hän teki kuusivuotisen sopimuksen. Hän kuului kauden 2009–2010 alussa joukkueen avauskokoonpanoon, mutta joutui helmikuussa valmentajaksi tulleen Juan Carlos Garridon epäsuosioon ja pelasi loppukaudesta vain muutamassa ottelussa. Kaudeksi 2010–2011 hän siirtyi lainasopimuksella madridilaisseura Getafeen.


title: Iván Marcano

text: 15. kesäkuuta 2011 hän siirtyi yhden kauden kestävällä lainasopimuksella kreikkalaisseura Olympiakosiin.


title: Telkkälä (Muolaa)

text: Telkkälä (v:sta 1948 ) on kylä Kirkkojärven itärannalla Punnuksen kunnassa Käkisalmen piirissä Venäjällä. Telkkälä kuuluu Suomen Neuvostoliitolle luovuttamiin alueisiin ja se oli Suomelle kuuluessaan osa Muolaan kuntaa.


title: Telkkälä (Muolaa)

text: Suomelle kuuluessaan Telkkälä sijaitsi Muolaan itäosassa Valkjärven kunnan rajalla noin kolme kilometriä Muolaan kirkonkylästä Kirkkorannasta itään. Telkkälän naapurikyliä olivat etelässä Lehtokylä, lännessä Kirkkojärven toisella puolella Kirkkoranta, Hattula ja Retukylä, pohjoisessa Passila ja Punnus, idässä Himala, Myhkyrilä ja Heimala sekä Valkjärven puolella Pentsilä. Punnuksen ja Passilan kylien vastaisen rajan muodosti Punnusjärvestä Kirkkojärveen laskeva Punnusjoki.


title: Telkkälä (Muolaa)

text: Telkälän asutus ja pellot olivat keskittyneet kylän pohjoisosaan Kirkkojärven rannalle. Telkkälän halki kulki Punnuksesta Lehtokylään johtanut maantie, josta erkani kylätie länteen Telkkälän kyläkeskustaan Kirkkojärven rantaan ja itään Saustalaan. Vuonna 1936 Telkkälän kylän pinta-ala oli 13,53 neliökilometriä, josta oli peltoa 407 hehtaaria, niittyä 46 hehtaaria ja metsää 871 hehtaaria. Telkkälän peltopinta-ala oli lisääntynyt Kirkko- ja Punnusjärvien laskun myötä. Maanviljelyksen ohella kylässä harjoitettiin myös huomattavassa määrin kalastusta. Kylässä oli Suomen Luterilaisen Evankeliumiyhdistyksen rukoushuone..


title: Telkkälä (Muolaa)

text: Telkklälän koulu aloitti toimintansa vuokratiloissa vuonna 1907 ja koulutalo valmistui vuonna 1910. Koulupiiriin kuului Telkkälän lisäksi Himalan kylä sekä Saustalaksi kutsutut Myhkyrilän, Saavolan ja Oravalan kylät. Telkklän koulu sijaitsi kylätien varressa metsätaipaleella Himalan ja Telkkälän kylien välimaastossa. Ennen vuotta 1907 koulupiirin alue oli kuulunut Punnuksen koulupiiriin. Telkkälän koulu tuhoutui talvisodassa vuonna 1939.


title: Telkkälä (Muolaa)

text: Telkklän asukkaat evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylien asukkaat evakuoitiin uudelleen. Rauhanteossa kylä jäi taas Neuvostoliiton puolelle. Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Telkklän asukkaat asutettiin pääasiassa Somerolle ja jonkin verran myös Somerniemelle.


title: Sokeriaratti

text: Sokeriaratti ("Brotogeris sanctithomae") on eteläamerikkalainen papukaija. Se elää lähinnä Amazonin rantametsissä Brasiliassa, itäisessä Perussa, Pohjois-Boliviassa ja Kaakkois-Kolumbiassa. Lajista tunnetaan kaksi alalajia. Sen holotyypin kuvaili Philipp Ludwig Statius Müller Brasilian Amazonilta 1776.


title: Sinilakkiaranen

text: Sinilakkiaranen ("Nannopsittaca dachilleae") on eteläamerikkalainen papukaija. Sen elinympäristö käsittää Kaakkois-Perun ja Luoteis-Bolivian, mahdollisesti myös läheisiä alueita Länsi-Brasiliasta. Lajin holotyypin kuvailivat John Patton O'Neill, Charles A. Munn ja Irma Franke Perun Ucayalista 1991.


title: Sheerness

text: Sheerness on kaupunki Kentin kreivikunnassa Britanniassa. Asukasluku oli vuonna 2011 noin 12 000 henkeä. Kaupunki sijaitsee Medwayjoen suulla Isle of Sheppey-saaren luoteiskulmassa.


title: Sheerness

text: Sheerness alkoi kehittyä, kun Medwayjoen suulle rakennettiin 1500-luvulla linnoitus laivastohyökkäyksien varalta. Kaupungissa toimi myöhemmin kuninkaallinen laivatelakka. Kun Sheernessiin valmistui 1800-luvulla laivalaituri ja rantapromenadi, se alkoi kiinnostaa rantalomakohteena. Teollisuus säilyi silti yhä tärkeässä asemansa, etenkin vuoteen 1960 saakka, jolloin laivaston telakka suljettiin. Kaupunki on yhä maan tärkeimpiä autojen tuontisatamia.


title: Sheerness

text: Kaupunkiin johtava tärkein maantieyhteys on A249-maantie, junayhteys Lontooseen vie aikaa tunnin ja 45 minuuttia. Aikaisemmin Sheernessistä oli laivayhteys Alankomaiden Vlissingeniin mutta se on lopetettu.


title: Tepuiaranen

text: Tepuiaranen ("Nannopsittaca panychlora") on eteläamerikkalainen papukaija. Sen elinympäristö käsittää Venezuelan, Etelä-Guyanan ja Pohjois-Brasilian. Lajin holotyypin kuvailivat Osbert Salvin ja Frederick DuCane Godman Mount Roraimalta Guyanasta 1883.


title: Senegalin alueet

text: Senegalin alueet () ovat Senegalin aluehallinnollisia yksiköitä. Maa jakautuu 14 alueeseen. Alueet jakautuvat edelleen departementeiksi, joita on 34.


title: Senegalin alueet

text: Siirtomaa-aikana Senegal oli jaettu cerlcles'hin, jotka oli jaettu edelleen kantoneihin. Itsenäistymisen jälkeen maa jaettiin seitsemään alueeseen, 27 depardementtiin ja 85 arrondisementtiin. Senegalin alueet olivat tuolloin Cap Vert, Casamance, Diourbel, Fleuve, Sénégal Oriental, Sine-Saloum ja Thiès.


title: Senegalin alueet

text: Vuonna 1976 Diourbelin alueesta erotettiin Lougan alue. Vuonna 1984 jaettiin Casamance Koldan ja Ziguinchon alueiksi, Sine-Saloum Fatickin ja Kaolackin alueiksi ja Cap Vertin nimi muutettiin Dakariksi, Fleuven Saint-Louisiksi ja Sénégal Orientalin Tambacoundaksi. Vuonna 2002 Saint-Louisin alueesta erotettiin Matam. Vuonna 2008 Kaolackista erotettiin Kaffrine, Tambacoundasta Kédougou ja Sédhiou Koldasta.


title: Unabomber presidentiksi

text: Unabomber presidentiksi () oli poliittinen kampanja Yhdysvalloissa vuoden 1996 presidentinvaalien aikana. Sen tunnuslauseena oli "If elected, he will not serve". Kampanjan tarkoituksena oli saada kirjepommeista vankilaan tuomittu "Unabomber" eli Theodore Kaczynski Yhdysvaltain presidentiksi. Sen aloitti Bostonissa Lydia Eccles vuonna 1995.


title: Eetu Kaipio

text: Eetu Kaipio (s. 29. maaliskuuta 1989 Hyvinkää) on suomalainen jalkapalloilija, jonka seura on Kolmosessa pelaava Pallo-Iirot. Hän on pelipaikaltaan keskikenttäpelaaja.


title: Eetu Kaipio

text: Kaipio aloitti jalkapallon Nurmijärven Nappulaliigassa. Hän edusti juniorina FC Jokereita ja Helsingin Jalkapalloklubia. Hän pelasi kausina 2008–2009 HJK:n reservijoukkueessa Klubi 04:ssä Kakkosta ja Ykköstä. Kauden 2010 alussa hän oli koeajalla Veikkausliigan Vaasan Palloseurassa, mutta ei lopulta saanut sopimusta ja siirtyi Ykkösen Viikinkeihin. Hän kuului kauden päätteeksi Veikkausliigan nousukarsintoihin yltäneen itähelsinkiläisjoukkueen runkopelaajiin.


title: Eetu Kaipio

text: Kaudeksi 2011 Kaipio siirtyi Viikinkien valmentajan Toni Korkeakunnaksen mukana Veikkausliigan Myllykosken Palloon, jonka kanssa hän teki 1 + 1 -vuotisen sopimuksen. Hän debytoi Veikkausliigassa 2. toukokuuta 2011 ottelussa IFK Mariehamnia vastaan. Debyyttikaudellaan liigassa Kaipio sai runsaasti vastuuta ja pelasi 27 ottelussa, mutta sittemmin loukkaantumiset rajoittivat hänen pelaamistaan. Kausilla 2012–2013 hän pelasi muutaman ottelun myös lainalla Kakkosen Mikkelin Palloilijoista.


title: Eetu Kaipio

text: Kaudeksi 2014 Kaipio siirtyi Ykkösen Valkeakosken Hakaan.


title: Eetu Kaipio

text: "Päivitetty 30. syyskuuta 2017."


title: Lampaansyöjät (elokuva)

text: Lampaansyöjät on suomalainen elokuva vuodelta 1972. Pääosia elokuvassa näyttelevät Heikki Kinnunen ja Leo Lastumäki. Elokuva perustuu Veikko Huovisen romaaniin "Lampaansyöjät: suomalainen reippailutarina".


title: Lampaansyöjät (elokuva)

text:
Metsänhoitaja Sepe ja toimistotyöläinen Valtteri toteuttavat talven aikana suunnittelemansa Operaation Lampaansyöjät ja suuntaavat kesälomallaan Pohjois-Suomeen suunnitelmanaan ”metsästää” ravinnokseen lampaita laitumilta ja paistamalla niistä ”rosvopaistia” nuotion alle maahan haudattuna. Reippaan ja viinanraikkaan ulkoilmaelämän lomassa he juttelevat ja mietiskelevät maailman asioita.
Elokuvassa soi puolen tusinaa Paroni Paakkunaisen ja Vexi Salmen sitä varten kirjoittamaa alkuperäissävelmää, joita esittää Kinnusen ja Lastumäen lisäksi Tapio Rautavaara.


title: Lampaansyöjät (elokuva)

text: Elokuva oli menestys, se sai katsojia enemmän kuin vuoden kaikki muut kotimaiset elokuvat yhteensä. "Lampaansyöjät" oli Suomen elokuvateattereissa 341 101 katsojallaan vuoden 1972 kolmanneksi katsotuin elokuva "Kummisedän" ja "Kellopeliappelsiinin" jälkeen.


title: Lampaansyöjät (elokuva)

text: "Helsingin Sanomien" ensi-ilta-arvostelussa pidettiin elokuvan parhaana osatekijänä Kari Sohlbergin kuvausta, joka näyttää Pohjois-Suomen maisemia komeina kuin matkailufilmi. Arvostelija Eeva Järvenpää kehui myös televisiossa hioutuneen koomikkoparin Kinnusen ja Lastumäen roolityötä ja sanoi sen olevan parhaimmillaan silloin, kun Huovisen kirjallistyylistä ja ”teinikonventtimaista” dialogia oli päästy muokkaamaan näyttelijöiden suuhun sopivaksi. Hän vieroksui myös elokuvan yhteiskunnallista sanomaa tai sen puutetta: ”"Lampaansyöjät" on tehty niille ihmisille, jotka eivät turhia murehdi, joilla on oma suu ensimmäisenä ja rahaa omiin tarpeisiin. – – Toivoa vain sopii että suomalaiset joskus havahdutettaisiin toisenlaisillakin, ehkäpä tärkeämmilläkin elokuvilla.”


title: Lampaansyöjät (elokuva)

text: Elokuva esitettiin Suomen televisiossa ensimmäisen kerran 5. huhtikuuta 1975. Lampaansyöjät julkaistiin DVD:nä 22. lokakuuta 2010.


title: Lampaansyöjät (elokuva)

text: Leo Lastumäen mukaan elokuvan jälkeen sattui tositapauksia, joissa oli otettu mallia Sepen ja Valtterin lampaanmetsästyksestä.


title: Lampaansyöjät (elokuva)

text: Seppo Huunonen sai elokuvasta parhaan tuottajan Jussi-palkinnon.


title: Matti Rautiainen

text: Matti Kalevi Rautiainen (7. lokakuuta 1955 Tampere) on entinen suomalainen jääkiekkoilija.


title: Matti Rautiainen

text: Rautiainen aloitti uransa Koo-Veessa, ja pelasi joukkueessa kevääseen 1980 asti. Hän voitti Koo-Veessä SM-pronssia kauden 1976–1977 päätteeksi. Seuraavalla kaudella hänet palkittiin SM-liigan herrasmiespelaajana. Ilvekseen Rautiainen siirtyi seurafuusion seurauksena kaudeksi 1980–1981. Ilveksessä hän sai toisen SM-pronssinsa kaudella 1982–1983. Rautiainen lopetti uransa kauden 1983–1984 päätteeksi.


title: Matti Rautiainen

text: Rautiainen palasi kuitenkin vielä SM-liigaan. Kauden 1985–1986 hän pelasi Koo-Veessa 1-divisioonassa. Seuraavalla kaudella hän pelasi Tapparassa, jossa hän voitti Suomen-mestaruuden. Lopullisesti pelaajauransa Rautiainen lopetti mestaruuskautensa jälkeen. SM-liigassa Rautiainen pelasi kaikkiaan 445 ottelua, ja tehopisteitä hän sai 190+211. Pudotuspeleissä Rautiainen pelasi 17 ottelua, ja teki niissä 5+7 tehopistettä.


title: Matti Rautiainen

text: Suomea Rautiainen edusti neljässä arvoturnauksessa. Hänet valittiin ensimmäisen kerran arvokisajoukkueeseen vuoden 1976 talviolympialaisiin. Ottelussa Japania vastaan Rautiainen teki viisi maalia. Seuraavan kerran vastaavaan olympiatasolla pystyi Pavel Bure Naganossa 1998. Samana vuonna Rautiainen pelasi vielä Kanada-cupissa.


title: Matti Rautiainen

text: Rautiaisen ensimmäiset MM-kilpailut oli vuoden 1978 turnaus. Rautiainen valittiin toistamiseen MM-turnaukseen vuonna 1979. Yhteensä hän pelasi 76 A-maaottelua, ja teki niissä 26+16 tehopistettä.


title: Matti Rautiainen

text: Suomen Jääkiekkomuseo aateloi Rautiaisen jääkiekkoleijonaksi vuonna 2010.


title: Välimerensypressi

text: Välimerensypressi ("Cupressus sempervirens") on Välimeren itäosasta kotoisin oleva sypressilaji. Sitä kasvatetaan koristekasvina monin paikoin ympäri maailmaa.


title: Välimerensypressi

text: Välimerensypressi kasvaa 20–30 metriä korkeaksi. Sen runko kasvaa suorana. Kaarna on ohut ja pysyy pitkään sileänä, vanhemmiten se alkaa halkeilla pystysuunnassa. Versot ovat ohuita ja niitä kasvaa kaikkiin suuntiin. Neulaset ovat tummanvihreät. Kävyt ovat 2–3 cm pitkiä, pyöreähköjä, ja muodostuvat 8–14 käpysuomusta.


title: Pisarakilpikonna

text: Pisarakilpikonna ("Clemmys guttata") on erittäin uhanalainen suokilpikonnalaji, joka elää Yhdysvalloissa ja Kanadassa. Sen elinympäristöjä ovat suot, marskimaat ja metsäpurot.


title: Neulakinnas

text:
Neulakintaalla tarkoitetaan lapasta, joka on ommeltu villalangasta isokokoisella neulalla.
Neulakinnastekniikkaa on käytetty Suomessa ainakin keskiajalta asti. Vanhimmat Suomesta löydetyt neulakinnasfragmentit ovat peräisin 1000-luvun ensimmäisiltä vuosikymmeniltä. Neulakinnastekniikka on ollut ainoa tapa valmistaa sukkia ja lapasia ennen 1600-lukua, jolloin puikolla neulomisen taito levisi Suomeen. Neulakintaan neulomistaito säilyi 1950-luvulle saakka erityisesti Itä- ja Pohjois-Suomessa, ja paikoitellen aivan nykypäiviin saakka.


title: Neulakinnas

text: Työvälineinä on käytetty luusta, kuparista, raudasta tai hopeasta valmistettuja neuloja ja lanka on ollut paksuhkoa löyhäkierteistä villalankaa. Tosin Museoviraston keruuarkistossa on Kansallismuseon vuoden 1957 neulakinnaskyselyn aineistossa myös neulakinnasnäytteitä, joiden lanka on tiukkakierteistä. Tällä tekniikalla on valmistettu lapasia, sukkia, siivilöitä ja myssyjä. Tekniikkaa kutsutaan neulakinnastekniikaksi, koska sillä on enimmäkseen valmistettu kintaita ja työvälineenä on ollut neula.


title: Neulakinnas

text: Tämän tekniikan perustana on se, että lankaa pujotetaan silmukoiden läpi tietyssä järjestyksessä neulan avulla. Eri pujottelutavoista Suomessa on tunnettu ns. suomeksi neulominen, venäjäksi neulominen ja pyöräyttäen tai punaltaen neulominen, vaikka ne kaikki eivät joka puolella Suomea olekaan olleet tunnettuja. Lisäksi näistä pujottelutavoista on käytetty myös muunnoksia, joten erilaisten pujottelutapojen todellinen määrä on suurempi.


title: Neulakinnas

text: Perinteisesti neulakintaat on vanutettu, jotta niistä on saatu tiiviitä. Vanutuksen suosiossa on ollut paikkakuntakohtaisia eroja, sillä Kansallismuseon vuoden 1957 neulakinnaskyselyyn vastattiin vanutuksen osalta yleensä kielteisesti, ja todettiin kintaiden vanuttuvan käytössä. Neulakintaita on käytetty nimenomaan ulkotöissä talvella, nahkarukkasten alla. Valmiin kinnasparin suuhun on tavattu neuloa kinnasneulalla tai virkata 1-2 kerrosta erivärisellä langalla, jotta kukin tunnistaisi omat kintaansa.


title: Neulakinnas

text: Muita neulakinnastekniikasta käytettyjä nimityksiä ovat kinnasneulatekniikka, yhdellä neulalla neulominen ja kinnasompelu.


title: Squalius ghigii

text: Squalius ghigii (myös "Ladigesocypris ghigii") on pienikokoinen makeanveden särkikala, jota tavataan Kreikan Ródoksella.


title: Squalius ghigii

text: "Squalius ghigii" kasvaa 6,5 cm pitkäksi. Se on hopeankiiltoinen ja vartaloltaan pitkulainen.


title: Squalius ghigii

text: "Squalius ghigii" elää makeassa vedessä: joissa ja lammikoissa. Sen katsotaan esiintyvän vain Ródoksella. Turkin puolella on kuitenkin yksittäisinä esiintyminä samankaltaisia mutta huonosti tunnettuja kaloja, joita on joskus myös pidetty "S. ghigiinä", joskus sen alalajeina, joskus taas erillisinä lajeina "S. irideus" ja "Ladigesocypris meremere".


title: Squalius ghigii

text: "Squalius ghigii" elää sellaisissa pienissä vesistöissä, jotka kuivuvat vähäsateisina vuosina. Sen pahimpia uhkia ovat veden käyttö ja kesäinen kuivuus. Sen on sanottu olleen yksi Euroopan vaarantuneimmista makean veden kalalajeista. Lajia on suojeltu EU-projektina ja suurin osa sen elinympäristöistä on nykyisin Natura 2000 -alueena. Alueilla jossa lajia tavataan, on vedenottamista ja muuta lajia häiritsevää toimintaa rajoitettu määräyksin. Viimeaikaisissa seurantatutkimuksissa on todettu lajin kannan elpyvän ja vakiintuvan suojelutoimien ansiosta. Lajin kunniaksi on perustettu opastuskeskus.